ועדת הבריאות, כנסת 25, פרוטוקול מספר 98, 2023-09-19 00:00

אוריאל בוסו: שלום, בוקר טוב, שנה טובה לכולם וגמר חתימה טובה

אוריאל בוסו:  אני מתכבד לפתוח את ישיבת ועדת הבריאות

אוריאל בוסו:  זו כמובן ישיבה מיוחדת בתקופת הפגרה

אוריאל בוסו:  הנושא: מעקב אחר יישום מתווה קיצור תורנויות המתמחים באזורי הפריפריה

אוריאל בוסו:      כזכור, ועדת הבריאות מלווה ומפקחת מקרוב אחרי יישום המתווה לקיצור תורניות הרופאים המתמחים ומקיימת שורה של דיונים וישיבות על-מנת לוודא שאכן המתווה מיושם בשטח במלואו

אוריאל בוסו:  כמובן, זה כולל דיונים משותפים, חברת הכנסת נעמה לזימי

אוריאל בוסו:      כפי שאמרנו בעבר, מבחינת ועדת הבריאות, קיצור התורנויות לרופאים מתמחים הוא אכן משמעותי ביותר, בייחוד לשירות הרפואי הציבורי הניתן בישראל

אוריאל בוסו:  במקביל, הוא מרכיב חשוב בשמירה והקפדה על תנאי עבודה ראויים ונאותים לציבור המתמחים

אוריאל בוסו:  אלה שני רכיבים חשובים המשלימים זה את זה, ואנחנו רואים חשיבות מוסרית וחובה ערכית ומוסרית לקדם אותם יחדיו בצורה נכונה, מיטבית, ואנו תקווה שכל היושבים סביב השולחן יחד ימשיכו במאמציהם ביתר שאת להרחיב את המתווה לקיצור תורניות בבתי חולים ובמחלקות נוספות

אוריאל בוסו:      כידוע, לאחר דחיות ועיכובים שונים במתווה, הוא נכנס לתוקף ב-1 בספטמבר 2023, לפני למעלה משבועיים, והוועדה מעוניינת לקבל היום עדכון מקיף ממשרד הבריאות ומארגונים ואיגודים מקצועיים על יישומו בפועל של קיצור התורנויות ועל האתגרים והקשיים ביישומו, בדגש על הפתרונות לקשיים אלו ככל שישנם

אוריאל בוסו:      כמו כן, נבקש לשמוע בדיון היום, הן ממשרד הבריאות והן מבתי החולים, על השפעת המתווה על היקף כוח האדם בבתי החולים, במחלקות הפנימיות ובמחלקות לרפואה דחופה

אוריאל בוסו:  בין היתר, אבקש לשמוע במסגרת העדכונים מהו היקף כוח האדם הרפואי במחלקות הפנימיות כיום בהשוואה לתקופה שלפני כניסת הרפורמה לתוקף

אוריאל בוסו:  מהו היקף כוח האדם הרפואי במחלקות המיון כיום בהשוואה לתקופה שלפני כניסת הרפורמה לתוקף

אוריאל בוסו:  מהי תוספת התקנים שאמורים היו בתי החולים לקבל בעקבות המתווה? מהי התוספת שקיבלו בתי החולי בפועל וכמה מתוספת זו מאוישת? מהן ההשלכות על מתן השירותים למבוטחים בבתי החולים בפריפריה?      קבלת נתונים אלה חשובה לנו על-מנת לקבל תמונת מצב מלאה ומהימנה וכן כדי שנוכל להבין את הצעדים הבאים הנדרשים להרחבת המתווה במקומות נוספים

אוריאל בוסו:      בפתח הדיון אבקש להודות על תחילת יישום המתווה למשרד הבריאות וגם למי שעמד בראש המשרד בתחילת הקדנציה, לשר הבריאות דאז, הרב אריה דרעי, שדחף את מימוש המתווה וכן, לשר הבריאות הנוכחי, הרב משה ארבל

אוריאל בוסו:  בהזדמנות זו אנחנו מאחלים לא הצלחה בשליחותו בנאום בעצרת הכללית באו"ם – הוא יצא לשליחות מדינית, ולמנכ"ל המשרד, מר משה בר סימן טוב

אוריאל בוסו:      תודה מיוחדת למשנה למנכ"ל, ד"ר ספי מנדלוביץ', שלקח על עצמו באופן אישי את קידום קיצור התורנויות והציב לו אותה כשמשימת-על ועשה זאת באופן מסודר ורציני ולא וויתר, ולא הרים ידיים גם בזמנים מאתגרים וסבוכים

אוריאל בוסו:  ספי – תודה רבה

אוריאל בוסו:      נתחיל כמובן בסבב אבל לפני כן, נתחיל עם חברי הכנסת שמשתתפים כאן בדיון

אוריאל בוסו:  ראשונה, חברת הכנסת טטיאנה מזרסקי

אוריאל בוסו:  בוקר טוב

טטיאנה (טניה) מזרסקי: אני מעדיפה לתת את זכות הדיבור לחברת הכנסת לזימי

אוריאל בוסו: חברת הכנסת נעמה לזימי, בבקשה

נעמה לזימי: תודה רבה

נעמה לזימי:  תודה לך, כבוד יו"ר הוועדה, על קיום הדיון החשוב

נעמה לזימי:  באמת סוגיית המתמחים והמתמחות וקיצור התורנויות זו סוגיה לאומית אני חושבת, גם נוכח המצב היום, שאנחנו שומעים על בריחת המוחות ועל העזיבה של רופאים ורופאות וגם על הצפי של רפואת מומחים עתידית, והידיעה שכל הדבר הזה מתכתב יחד עם המחסור החמור ברפואה מקצועית, עם גלי העזיבה, ועם תנאים שלא מאפשרים קרקע יציבה לצמיחה של עוד כוחות

נעמה לזימי:  ולכן, כן אפתח ואומר שזה שיצא המתווה לדרך, זה דבר מבורך וחשוב והיסטורי, וחשוב גם לומר שהוא התחיל בגלל מאבק – מאבק של מתמחים ומתמחות שאני זוכרת כבר לפני יותר מעשור, עקבתי אחרי ההתארגנות של "מרשם"

נעמה לזימי:  אני חושבת שעוד אחת מהתמורות של המחאה החברתית, אני חושבת שזה היה באותה תקופה שבאמת קמו להם התארגנויות ככה שקבלו על האלטרנטיבות הקיימות כדי לייצר חדשות

נעמה לזימי:      הגענו גם לימים מאוד טובים שבאמת כל המערכת מסכימה שהמצב מעוות

נעמה לזימי:  המצב מעוות גם כי צריך לתקן דברים שהיו בעבר, ולא נגיד שככה היה ועולם כמנהגו נוהג ולא לשנות, וגם כי העומסים נהיו חריגים כי המדינה גדלה ותוחלת החיים גדלה, ויש גם מציאות שצריך להתכתב איתה

נעמה לזימי:      אני כן חושבת שכדי שהמתווה הזה יוכיח את עצמו ולא יקרוס, טוב שהדיון הזה מתקיים כדי שנעמוד גם על הנקודות שעוד צריך לשפר, בין אם זה על הסטז’רים ובין אם זה על בעיית השכר שעדיין לא נפתרה במלואה

נעמה לזימי:  אני חושבת שטוב יהיה לדייק את המתווה הזה גם תוך כדי תנועה לאורך הדרך כדי שהוא אכן יוכל להתרחב ולהפוך להיות משהו שגם מגיע לעוד בתי חולים אבל גם אפשר לתקן אותו יותר ויותר כי זה שהוא לא מושלם, לא אומר שלא נעשה כאן רגע היסטורי

נעמה לזימי:  צריך לעצור ולהודות כי לפעמים מרוב שאנחנו עסוקים בכמה משהו לא מושלם, אנחנו לא אומרים: היו סדרי עולם, העולם מסתכל אחרת ויש כאן רגע היסטורי שצריך לברך עליו

נעמה לזימי:  בתוך הדבר הזה, צריך גם לזכור שכדי שהוא יהיה רגע שלא עומד רק בנקודת הזמן הזו אלא הופך להיות משהו שמלווה אותנו, צריך לראות גם איך לתקן

נעמה לזימי:      תודה רבה

נעמה לזימי:  ממש גם לכל מי שציינת כי כל מי שעמד לאורך הדרך והיה חלק מיישום השינוי הזה ולא עמד מנגד – אז אכן התודה היא גדולה

אוריאל בוסו: כפי שאמרת נכון, שכשיש משהו שהוא באמת היסטורי ואני חושב שאנחנו נמצאים ברגע היסטורי שנעשה כאן שינוי, ולא אמרתי את זה סתם ושיבחתי את מי שעשה אבל המטרה היא דווקא בתחילת היישום, ובאמת הצבתי לעצמי שאני רוצה לקיים דיון פגרה בשביל לדעת שאנחנו עושים – עושים בדרך המלך ואם נצטרך, נעשה עוד דיון בהמשך כדי לראות איך זה מתיישב עם

אוריאל בוסו:  ואני גם מאמין שמשרד הבריאות ובתי החולים יודעים שחלק מהדברים ישתפרו וישתנו תוך כדי תנועה, וזו המטרה שלנו כאן

אוריאל בוסו:      חבר הכנסת יאסר חוג'יראת, אתה רוצה להתייחס?     

יאסר חוג'יראת: בוקר טוב לכולם

יאסר חוג'יראת:  אני הגעתי במיוחד כי הנושא הזה מאוד חשוב, קרוב אלינו, קרוב לליבי

יאסר חוג'יראת:  זה לא נושא רק של התיקון אלא כמובן תודה לכל מי שעסק בנושא עד שהתיקון הזה הגיע ומתחילים ליישם אותו

יאסר חוג'יראת:  אני חושב שמי שירוויח מזה זה גם הרופאים המתמחים אבל גם המטופלים, שיקבלו טיפול יותר נאות ויותר טוב כשרופא יטפל בהם וידע מה הוא עושה

יאסר חוג'יראת:      הסוגיה השלישית – אני שמח, כי זה פותח עוד דלתות לעוד מתמחים שיכולים להיכנס כי יש עוד תקנים שאושרו, ועדיין אולי זה לא מספיק כי אני יודע שיש 500 תקנים, ואני מקווה שבתוך 500 התקנים ייקחו בזה חלק הרבה מהעובדים מהחברה הערבית שהם בוגרי חו"ל, שהם מופלים לרעה לדעתי, דעתי האישית, בקליטה שלהם ובהתמחויות בתוך המחלקות, ותמיד במחלקות מעדיפים את בוגרי הארץ ואת בוגרי חו"ל שמים כעדיפות שנייה

יאסר חוג'יראת:  אולי הגיע הזמן לשריין כאפליה מתקנת גם את בוגרי חו"ל, שיהיה להם מקום לקבל התמחות

יאסר חוג'יראת:      אני כל הזמן שומע על מחסור ברופאים במדינה אבל אני יודע על הרבה רופאים, בעיקר מהחברה הערבית, שלא מוצאים עבודה ואין להם מקום לעבוד

יאסר חוג'יראת:  הם סיימו סטאז', הם מחכים להתמחות והרבה עובדים בכל מיני עבודות מזדמנות – זו גם הזדמנות שמשרד הבריאות יבדוק את הסוגיה הזאת לעומק

יאסר חוג'יראת:  אני ביקשתי את זה ואני מבקש את זה כל הזמן ואני עקבי בנושא הזה, כדי לקבל נתונים מדויקים, כמה רופאים סיימו סטאז' ומחכים להתמחות? כמה רופאים לא עברו את הבחינה? הנתון הזה חסר, אנחנו לא יודעים כמה עובדים היום במדינה סיימו סטאז' ומחכים להתמחות

יאסר חוג'יראת:  בעיני, לפי המתווים שיש לי, שהם לא מדויקים, יש הרבה מאות לפחות

יאסר חוג'יראת:  הנתונים האלה חשובים לנו כדי לדעת האם באמת יש מחסור או שיש רופאים שלא מוצאים את הדרך לבתי החולים כדי לעשות את ההתמחות

יאסר חוג'יראת:      שוב, ברכות על הסוגיה הזאת

יאסר חוג'יראת:  אנחנו נשמע את העדכונים וכמובן, ממה שנאמר כאן, אפשר ללמוד מהתיקון הזה תוך כדי הליכה

יאסר חוג'יראת:  תודה

אוריאל בוסו: תודה רבה

אוריאל בוסו:  בהחלט נקודה חשובה

אוריאל בוסו:      לפני שאעבור למשרד הבריאות ואגב, גם לא אמרנו שנמצאים כאן נציגי משרד האוצר, שנתן כאן "בוסט" חזק מאוד בתקציבים – תודה רבה

אוריאל בוסו:      אני רוצה לעבור קצת לשטח ולאחר מכן נשמע את משרד הבריאות, ברשותכם

אוריאל בוסו:       כיבד אותנו כאן פרופסור ארז און, מנהל מרכז רפואי צפון

אוריאל בוסו:  שלום, בוקר טוב

אהרן אוזן: בוקר טוב

אהרן אוזן:  אנחנו התחלנו לפי התכנית, בספטמבר, את היישום במחלקות הפנימיות ובמלר"ד

אהרן אוזן:  בסך הכל, זה מתנהל בצורה טובה

אהרן אוזן:  אנחנו נערכים כבר לשלב הבא - -     

אוריאל בוסו: כמה זה נקרא "התחלנו" או כמה הגיעה תוספת ומה כוח האדם ובאיזה מחלקות?     

אהרן אוזן: בסך הכל, לרפורמה הזאת קיבלנו תשעה תקנים לטובת הסבב הראשון ועוד שמונה לטובת הסבב השני והשלישי, שזה יכלול את הנוירולוגיה, את הדימות אצלנו, את המחלקות הגדולות ואת הילדים בסבב השלישי

אהרן אוזן:  גייסנו כבר למחזור הראשון, אנחנו בתהליך של גיוס למחזור השני, נראה לי שנעמוד בזה ונעמוד בתכנית

אהרן אוזן:  אני בהחלט חושב שהיוזמה הזאת לקיצור הייתה נכונה ומבורכת

אהרן אוזן:  אני חושב שהמודל של ה-21 הוא המודל היותר נכון, היותר מעשי

אהרן אוזן:  יחד עם זאת, אני חושב שיש עוד שלושה דברים שצריכים להתמודד איתם ואני חושב שבהחלט המשרד מודע להם: 1

אהרן אוזן:  ההשפעה על ההתמחות עצמה

אהרן אוזן:  צריך להבין שהמשמעות של המודל הזה, של עוד ימים מאוד משמעותיים, המתמחים לא יהיו בשעות הבוקר במחלקה

אהרן אוזן:  מקצוע הרפואה הוא מקצוע שולייתי, הוא מקצוע שלומדים אותו מתוך הניסיון, מתוך העבודה, וזה חסר משמעותי שצריך לראות איך אנחנו עושים רפורמה

אהרן אוזן:  לדעתי זה אפשרי ולא צריכה להיות בעיה אלא פשוט צריך לעשות ר-ארגון של הדבר הזה שנקרא התמחות, ואיך באמת מפיקים מהתקופה הזאת יותר לטובת המתמחה

אהרן אוזן:  יש בהחלט כמה רעיונות כמו לשנות את המתכונת, את הנושא של עוזרי רופא שישתלבו במחלקות – בהחלט יש פתרונות, רק צריך לראות שממשיכים איתם, שזה חלק מהסיכום

אהרן אוזן:      הדבר השני – הנושא הזה שנקרא "סופי שבוע"

אהרן אוזן:  סופי שבוע נשארו מהמתכונת הקודמת, של 24-26 שעות וזה קצת בעייתי כי אם אנחנו אומרים שאנחנו רוצים לקצר את שעות העבודה אז זה לא הגיוני שדווקא בסופי שבוע – ואני אומר את זה מניסיוני, שהן התורניות היותר קשות ויותר עמוסות כי הן מתחילות כבר בבוקר ונמשכות למעשה 24 שעות, 26 שעות "על אמת", זה בהחלט נושא שצריך למצוא לו פתרון ולתת את הדעת אבל אני חושב שזה טוב שהתחלנו כך, ולאחר מכן לעשות את התיקונים

אהרן אוזן:      וכמובן, נושא השכר, שאני מאמין שהוא ייפתר, בסך הכל זה עניינים טכניים

אהרן אוזן:  זה לא משהו מאוד מהותי ומשמעותי, שבהחלט אפשר למצוא לו פתרון

אוריאל בוסו: אתה מרגיש בתקופה הזאת כבר איזה שינוי או שעדיין זה מוקדם מלראות

אוריאל בוסו:  אתה רואה את החבר'ה מגיעים ממוקדים? רעננים? תוספת הכוח אדם, זה נותן לך את ה

אהרן אוזן: בהחלט כן

אהרן אוזן:  אני חושב שזה מוסיף, זה מוריד עומס, זה פחות שעות

אהרן אוזן:  אני חושב שאיך אמרת? מוקדם עדיין לדעת באמת את האפקט בשטח וצריך לעשות על זה עבודות ולקבל נתונים יותר משמעותיים אבל בהחלט, המשוב מהשטח הוא חיובי ומבורך

אהרן אוזן:  תודה על כך

יאסר חוג'יראת: אפשר לדעת כמה מתוך התשעה שגייסתם הם בוגרי חו"ל וכמה לא?     

אהרן אוזן: אני לא יודע להגיד, זה לא קריטריון שאני מכניס אותו

אהרן אוזן:  בסוף אנחנו עושים מכרזים ובוחרים את הטובים ביותר במכרז עצמו

אהרן אוזן:  הקריטריון של בוגר חו"ל או בוגר הארץ הוא לא קריטריון אלא באמת איכות של הרופא, מי הוא ומה הוא, ובהתאם לזה אנחנו בוחרים אותו

אהרן אוזן:  בהחלט דובר פה על הנושא של המחסור הצפוי – כרגע אין מחסור אבל יש מחסור צפוי שגם משרד הבריאות מודע לו

אהרן אוזן:  יש המון צעדים כדי להגדיל את מספר הסטודנטים לרפואה וכדי לתת מענה למחסור הצפוי

אהרן אוזן:  צריך לזכור שהרבה מהבוגרים היום זה מהאוניברסיטאות, שבזמן הקרוב כבר לא יוכרו כבתי ספר שיכולים להכשיר רופאים ובהחלט זה אמור להוריד משמעותית את כמות הרופאים הזמינים, ולכן הפתרונות צריכים להיות על-ידי ייצור של יותר רופאים בבתי הספר בארץ, ולראות שאלה שנוסעים לחו"ל חוזרים לארץ, כמובן מהאוניברסיטאות המוכרות, ומצטרפים כאן לכוח הרופאים במדינת ישראל

אוריאל בוסו: תודה רבה

טטיאנה (טניה) מזרסקי: יש לי שאלה: מתמחים שמתגוררים במרכז הארץ ועובדים כמתמחים בפריפריה, דרומית או צפונית, אחרי תורנויות של 20 פלוס שעות הם חוזרים הביתה, נוהגים לבד או שחוזרים בהסעות?     

קריאה: אין הסעות

קריאה:  אין הסעות לרופאים ורופאות

אוריאל בוסו: סליחה, זה היה דיון נפרד שעשינו כאן בנושא הזה

אוריאל בוסו:  אני חושב שלפחות משרד הבריאות, כחלק ממערך של קיצור תורנויות עוד מעט יעדכן אותנו בנושא, דוקטור ספי מנדלוביץ' אבל כן, בהחלט שאלה נכונה

טטיאנה (טניה) מזרסקי: זה מסכן את חייו של המתמחה

אוריאל בוסו: גם אם זה יהיה 15 או 18 שעות

טטיאנה (טניה) מזרסקי: כן, זו נהיגה אחרי תורנות ממושכת היא מסוכנת

אוריאל בוסו: אגב, זה נכון לא רק לגבי - -     

טטיאנה (טניה) מזרסקי: גם מיילדות וגם עוד

אוריאל בוסו: אוקי, תכף נשמע תשובה

אוריאל בוסו:  תודה רבה לך, פרופסור ארז און

אוריאל בוסו:  דוקטור טארק אבו עראר, בבקשה

טלב אבו עראר: שלום לכולם

טלב אבו עראר:  תודה רבה ליושב-ראש ולמשרד האוצר, שלמרות הפגרה קיימתם את הדיון הזה

טלב אבו עראר:  שנה טובה וגמר חתימה טובה

טלב אבו עראר:  קודם כל, אני אתחיל בדברים הטובים: אני מבית חולים "ברזילי", למי שלא מכיר

טלב אבו עראר:  אנחנו התחלנו כבר בקיצור תורנויות, אני כבר מרגיש את זה כשאני לבית החולים בשעה אחת, שאני כבר יותר רענן, יותר סובלני, פחות לחץ בתורנויות כי זה פחות שעות ויש לי זמן

טלב אבו עראר:  נולדה לי ילדה לפני שבועיים אז אני - -     

קריאות: מזל טוב

טלב אבו עראר: תודה רבה

טלב אבו עראר:  אז אני מרגיש אותה בבוקר, כל הזמן איתה

טלב אבו עראר:  יש לי יותר זמן עם המשפחה, גם ללמוד וגם להגיע לתורנות בזמן

טלב אבו עראר:  זה ממש טוב, זו היסטוריה

טלב אבו עראר:  תודה רבה למשרד האוצר שגם תרם לחלק הזה, וגם השלב השני – נכון שיש לזה השפעה מבחינת איכות הרופא והמתמחה אבל לכל דבר יש פתרון: 1

טלב אבו עראר:  אפשר לחלק את התורנויות שלנו, שנעשה תורנות פעם בשבוע ביום חמישי, שזה לא יפגע בנו ונבוא פעם בשבוע, שלא יהיה חסר הרבה זמן בתור במחלקה, לעשות סופ"ש ושישי שבת, חמישי-שבת וכמובן ימי חופש בסופ"שים, שזה לא יפגע באיכות של הבקרים, שנהיה חופפים עם הבכירים שלנו, שנלמד מהם

טלב אבו עראר:      אני רוצה להגיד שמדינת ישראל שמובילה ברפואה במזרח התיכון – הדבר השלילי שאני רוצה להגיד זה שנכון, עשו לנו קיצור תורנויות אבל מבחינת שכר, הם פיצלו לנו את התורנויות להשלים עוד שתי תורנויות רבע

טלב אבו עראר:  זאת אומרת שאני צריך להישאר במחלקה פעמיים בשבוע עד השעה שמונה ולהגיע הביתה בשעה עשר ולמחרת בבוקר לקום בשש מחדש

טלב אבו עראר:  זה סוג של פיצול תורנויות, זה לא קיצור שעשה לנו האוצר, גם מבחינת שכר – זה לוקח לנו מבחינת שכר

טלב אבו עראר:      אני רוצה להגיד שבזמן שהיינו במאבק בקורונה במשך שנתיים וכל המדינה הייתה מושבתת וכולם הרימו ידיים ונתנו כבוד לחלוק הלבן, אפילו לא קיבלנו מענק על זה

טלב אבו עראר:  אז כשאתם אומרים לנו תודה רבה על זה שהיינו במאבק בקו הראשון – זו הייתה מחלה מאוד קשה, אף אחד לא ידע ולא למדנו עליה בספרים

טלב אבו עראר:  היום כל מחלה שלמדנו עליה בעבר, יש לנו כבר תרופה לתת לה אבל בקורונה לאף אחד לא היה מושג לאן זה הולך, ואני חוויתי את זה אישית כשהייתי בקורונה במחלקת הקורונה, מה קרה בגל הראשון כשלא היו חיסונים, הייתה תמותה וסיכנו את חיינו ואת חיי משפחתנו

טלב אבו עראר:  חוץ מזה שהיינו 24/6, 26 תורנויות, נשחקנו מאוד

טלב אבו עראר:  היינו מגיעים הביתה, אני הייתי מתפלל כל יום שאחזור הביתה כמו מישהו שיוצא ממש למלחמה

טלב אבו עראר:  אני לא יודע אם אחזור הביתה או לא מנסיעה ארוכה, עייפות של 26 שעות, מחלה של אנשים, אנשים היו בהיסטריה, יש לו קורונה, מפחדים מאיתנו, הוא עובד בקורונה, תתרחקו ממנו

טלב אבו עראר:       אז אני חושב שלכל דבר יש פתרון

טלב אבו עראר:  צריך לשבת, ליזום ולהתחיל את זה

טלב אבו עראר:  עשינו היסטוריה כשהתחלנו בקיצור תורים, ותודה רבה לכל מי שיזם את זה, ואני פונה לכל מקבלי ההחלטות – תמיד יש פתרון, רק צריך רצון

טלב אבו עראר:  תמיד אפשר למצוא פתרון

טלב אבו עראר:  תודה רבה

אוריאל בוסו: תודה רבה

אוריאל בוסו:  פרופסור ריימונד פרח, מנהל מחלקה פנימית מהמרכז הרפואי "זיו" בצפת

ריימונד פרח: בוקר טוב לכולם ושנה טובה

ריימונד פרח:  אכן, אני מנהל פנימית ב' במרכז הרפואי "זיו" בצפת וסגן דיקן בפקולטה לרפואה ע"ש "עזריאלי" בבר-אילן

ריימונד פרח:  כן, אני מברך על ההישג המשמעותי שבאמת איפשר לתת כמה שעות מנוחה למתמחים, שיגיעו רעננים למחלקה אולי, שיהיו עם הילדים בבוקר, ייקחו אותם או יעשו ארוחת בוקר חגיגית – זה בסדר גמור, מצוין

ריימונד פרח:  אני גם מברך על זה שהגעתם לאיזו פשרה על השכר –  שלא יפגע השכר של המתמחה אפילו אם צריכים גם להשלים ולתרום עוד תורנויות רבע, שתי תורנויות רבע בחודש

ריימונד פרח:  לא משנה, לזה יש פתרון

ריימונד פרח:  אבל לא הכל נשמע יפה בפריפריה הצפונית לפחות כפי שאני חווה את זה

ריימונד פרח:  נכון שזה טוב, אני רוצה גם לשמור על המתווה הזה לטווח ארוך כדי שלא ייפול באמצע או שלא יתרסק

ריימונד פרח:  בכל זאת, אני מאוד-מאוד חרד לגבי עתידה של הרפואה הפנימית בכלל במדינה, ובפרט גם בפריפריה

ריימונד פרח:  אני חש את זה כבר

ריימונד פרח:  אנחנו עוד לא התחלנו את המתווה הזה, קיבלנו דחייה ל-1 באוקטובר אז אנחנו נתחיל, אנחנו גם נשרוד אבל אני בטוח שתהיה איזו פגיעה במטופלים, שלא יהיה מי שיעבוד בבוקר, לא יהיה בכלל

ריימונד פרח:  הרופאים, שבכלל נעדרים – אני, במחלקה הייחודית שלי, מייצג את הפריפריה מטעם האיגוד

ריימונד פרח:  אני לא רוצה לדבר באופן ייחודי על המחלקה שלי

ריימונד פרח:  במחלקה שלי אנחנו מכסים את המיון, כלומר יש לי תורן מחלקה ושני תורני מיון, שכולם יגיעו בשעה אחת, כולם ילכו הביתה למחרת בשעה שמונה או עשר, לא משנה

ריימונד פרח:  זאת אומרת, יומיים לא נמצאים אז זה שלושה רופאים

ריימונד פרח:  אבל לא רק זה – יש רופאים אחרים שנמצאים במדעי יסוד, ברוטציות, בחופשות שונות כמו חופשת לידה, חופשה בחינות, חופשות שונות

ריימונד פרח:  זה לא רק המתווה בעייתי אלא יש הרבה דברים מסביב

ריימונד פרח:  בבוקר אין מענה מושלם

ריימונד פרח:  אנחנו רוצים את הכל למען המטופל ואני חרד שתהיה פגיעה במטופלים בצורה ניכרת, ממש משמעותית

ריימונד פרח:  פגיעה במטופל זה כשאין מענה, אין מי שידבר עם המשפחות - -     

אוריאל בוסו: כמה תקנים קיבלתם ב"זיו"?     

ריימונד פרח: אנחנו קיבלנו שניים, עוד לא נכנסו למחלקה

ריימונד פרח:  הם ייכנסו כנראה סמוך לתחילת אוקטובר

אוריאל בוסו: שניים, זה מחלקה פנימית אבל בכללי כמה קיבלתם?     

ריימונד פרח: גם הפנימית השנייה קיבלה שניים - -     

יאסר חוג'יראת: יש איזה תשעה תקנים לדעתי ב"זיו"

ריימונד פרח: נדמה לי, בגריאטריה - - -     

יאסר חוג'יראת: אפילו 11 לדעתי

ריימונד פרח: יכול להיות

אוריאל בוסו: ברשותך, אני קורא את המסמך של הוועדה העליונה, של הר"י ושל ארגון הפנימאים, ואיך אומרים? הם באווירה מלחמתית לחלוטין לגבי המחלקות הפנימיות עד כדי לא לשתף פעולה עם ועדת המשנה שהחליטה על קיצור תורנויות

ריימונד פרח: זה בסדר, אנחנו הולכים עם המתווה ואנחנו נשרוד ונעבוד אבל יכול להיות מצב שאנחנו נתדרדר קצת מבחינה רפואית

ריימונד פרח:  דיבר פרופסור ארז און על ההתמחות, על ההכשרה

ריימונד פרח:  הרופא שלא נמצא בישיבת הבוקר, שרוב הלימוד וההכשרה והדיון על המטופלים זה בישיבת בוקר מעמיקה

ריימונד פרח:  אחר-כך בביקור המודרך ולימוד סטודנטים וסטז’רים

ריימונד פרח:  מי יהיה איתם? ברור שהנטל יהיה על כמה בכירים שיש שם או על המנהל במקרה הטוב, אז זאת הבעיה

ריימונד פרח:  אחר-כך, אם נעשה חישוב שההתמחות בפנימית היא ארבע שנים – אז אין ארבע, יש שש תורנויות בחודש

ריימונד פרח:  זאת אומרת שש כפול שתיים זה 12 ימים בחודש שהם לא נמצאים במחלקה

נעמה כהן: סליחה, זה גם תורנויות סופ"ש, זה לא מדויק

נעמה כהן:  אף אחד לא עושה שש תורניות באמצע השבוע

ריימונד פרח: אוקי, בואו נעגל את זה

ריימונד פרח:  בסדר גמור, זה מקובל, אז 10 ימים לא נמצאים בחודש - -     

נעמה כהן: וכשהם עשו 20 תורנויות בחודש זה לא הפריע לכם שהם לא נמצאים 10 ימים - - - רק כשמשפרים להם את התנאים זה מפריע לכם

ריימונד פרח: בסדר, עוד לא סיימתי

ריימונד פרח:  אז בואו נניח ש-10 ימים הם לא נמצאים, אז יש סופי שבוע וברור שזה לא נחשב ואין אקדמיה, יש עוד החזרי תורנויות שעדיין נשארו ויש חופשות בחינה וחופשות שונות, ואז חצי התמחות נופלת

ריימונד פרח:  יש שנה של מדעי יסוד ורוטציה – תישאר בהתמחות הזאת שנה

ריימונד פרח:  אני שואל אתכם: האם אתם תרצו להיות מטופל אצל מישהו שסיים פנימית בשנה התמחות? האם זה מספיק לרכוש ניסיון? אז אנחנו רוצים את המתווה הזה אבל טרם המתווה הזה, האיגוד ואנחנו התרענו שכן צריך שינוי מהותי בהתמחות, שינוי בתקנים לפי ועדת טור כספא

ריימונד פרח:  זה לא מספיק

חפציבה גרין: אני אוכל גם לדבר בהמשך אליו? אני מנהלת פנימית בבית החולים "קפלן"

אוריאל בוסו: את רשומה לדבר ואת תדברי בהמשך בהחלט

חפציבה גרין: אני בשם האיגוד לרפואה פנימית

חפציבה גרין:  תודה רבה

אוריאל בוסו: את רוצה לדבר כעת? אפשר

חפציבה גרין: אם אפשר בהמשך לדברים שלו: נעמה, אנחנו לא נלחמים, אנחנו לא במלחמה פה - -     

נעמה כהן: אתמול בחדשות זה היה נראה שאתם כן נלחמים

חפציבה גרין: אנחנו מחויבים לאיכות הרפואה

חפציבה גרין:  אנחנו מייצגים של מי שאמורים להבטיח את איכות הרפואה ואיכות ההתמחות

חפציבה גרין:  אין ספק ששיפור בחיי מתמחה זה שיפור באיכות ההתמחות

חפציבה גרין:  אין לנו ויכוח על זה בכלל, אנחנו באותו מקום ואנחנו מברכים על כל צעד שייעשה

חפציבה גרין:  לא הייתה היערכות טובה, ועכשיו התפקיד שלכם בהשקפתנו הוא לדאוג שההיערכות הזאת תשתפר כי אם נישאר במצב שב"ברזילי" – אני לא יודעת מאיזו מחלקה אתה אבל יש מחלקות שבהן כבר היום יש שניים ושלושה מתמחים שעושים ביקור, בדקתי את זה מולם

חפציבה גרין:  ביקור רופאים על 30-40 חולים, כשיש שניים או שלושה מתמחים, לא יחזיק מעמד לאורך חודשים רבים

חפציבה גרין:  תתחיל שחיקה, והשחיקה הזאת מתלבשת, כמו שאמרת, על תקופת הקורונה

חפציבה גרין:  והיא מתלבשת על פערים שכבר קיימים עם הפריפריה, הם קיימים כבר עכשיו – פערי הכשרה, פערי חינוך, פערי מעבר בחינות, כל הפערים שקיימים כבר היום

חפציבה גרין:  לא קיבלנו מספיק תקנים

חפציבה גרין:  הגיעו תקנים – זה נהדר שהגיעו תקנים, זה הרבה יותר ממה שיש כבר עכשיו אבל זה לא מספיק

חפציבה גרין:       ועדת טור כספא, עוד לפני קיצור התורניות, אמרה שהמינימום זה 16 רופאים למחלקה פנימית ו-12 מתמחים

חפציבה גרין:  המקסימום שפרופסור פרח יקבל זה 10 מתמחים יחד עם שני התקנים הנוספים שהוא קיבל, ועם זה אנחנו אמורים להחזיק הכשרה טובה

חפציבה גרין:  כדי שתהיה הכשרה טובה למתמחים, הם צריכים לעשות פחות תורניות

חפציבה גרין:  גם בקיצור, הם צריכים לעשות פחות, הם צריכים להיות יותר זמן בבקרים

חפציבה גרין:  הם צריכים לקבל שכר טוב בשביל התורנויות האלה והם צריכים לא להיפגע

חפציבה גרין:  אז לא רק שמקצרים להם את התורנויות ודורשים מהם להגיע עוד פעמיים בחודש כדי להשלים את השכר הזה, אז אני לא יודעת כמה יצאה ההשתכרות שלהם בזה, הם גם נמצאים פחות

חפציבה גרין:  אין מה לעשות, חלק מההכשרה במחלקה פנימית היא על-ידי הצטרפות לביקורים וישיבות והכשרה אקטיבית

חפציבה גרין:  זאת אומרת, שאם יש פחות תורנויות, יהיו יותר אנשים שיהיו במחלקה

חפציבה גרין:  צריך יותר תקנים כדי שנוכל לשמור על איכות הרפואה, אחרת אנחנו חוששים

חפציבה גרין:  אנחנו בעד, אנחנו רוצים שזה יקרה אבל כדי שזה יקרה ולא יקרוס, אתם חייבים לעזור לנו לדאוג שתהיה התקינה הזאת ובכמות מספקת

טטיאנה (טניה) מזרסקי: צריך לשנות בכלל את נושא התקינה

אוריאל בוסו: דוקטור גרין, אני רוצה לומר שלמעלה משנה ידעתם שהמפגע הזה בדרך

אוריאל בוסו:  היה צריך היערכות, קיבלתם תוספת כוח אדם לבקרים

אוריאל בוסו:  בשנה הזאת הבעתם התנגדות בעיקר, לא הייתה היערכות מצד משרד הבריאות אלא גם מצדכם, להבין שהרכבת יצאה - -     

חפציבה גרין: מי זה "מצדכם"?      

אוריאל בוסו: קודם כל מצד הר"י

חפציבה גרין: אני מייצגת אתה איגוד לרפואה פנימית

חפציבה גרין:  באיגוד לרפואה פנימית לא תמיד רואים עין בעין, ואני מייצגת את האיגוד לרפואה פנימית, ואנחנו התרענו מול הר"י

נעמה כהן: האיגוד לרפואה פנימית של ההסתדרות הרפואית, כן?     

חפציבה גרין: כן, אנחנו של ההסתדרות הרפואית אבל אנחנו הדיסציפלינה שאחראית על ההכשרה ועל הדאגה למתמחים ואנחנו לא קובעים משכורת

חפציבה גרין:  אנחנו מייצגים את המחלקות, את מנהלי המחלקות, את הרופאים הבכירים ואת המתמחים

חפציבה גרין:  אנחנו אחראים על - -     

אוריאל בוסו: כפי שאמרנו, הרכבת יצאה לדרך וצריך לחשוב על התארגנויות

אוריאל בוסו:  גם מבחינת כוח אדם – קיבלתם כוח אדם ואפשר לפנות גם למשרד הבריאות והם נמצאים והם בעד, והם מבינים שמדובר במתווה שכרגע התחיל ואולי כבר יושם בהרבה מקומות ולכן אני אומר שזה החלק שנצטרך לעשות ובשביל זה אנחנו נמצאים כאן

אוריאל בוסו:      דוקטור דן שוורצפוקס, סגן מנהל המרכז הרפואי "סורוקה"

אוריאל בוסו:  שלום

אוריאל בוסו:  אתה רוצה להתייחס? מה קורה אצלכם בבית החולים?     

דן שוורצפוקס: אנחנו נכנסנו לתוך המתווה הזה, קיצרנו את התורנויות בחטיבה הפנימית וגם במלר"ד וגם בגריאטריה - -     

אוריאל בוסו: קיבלתם כוח אדם?     

דן שוורצפוקס: קיבלנו כוח אדם ואנחנו כמעט באיוש מלא שלו אבל מבחינת קיצור התורנויות עמדנו בזה לחלוטין

דן שוורצפוקס:  ממה שאנחנו רואים, המתמחים מרוצים

דן שוורצפוקס:  המתווה הזה כמובן צריך את הליטושים שלו וזה ברור לכולם שהדרך עוד לא הסתיימה ושצריך עוד ללמוד את הדברים ולעשות תיקונים בהמשך, כמו שציין פה פרופסור און אבל אנחנו לחלוטין בפנים ומבינים ורואים שזה טוב

אוריאל בוסו: תודה רבה

יאסר חוג'יראת: האם זה כביכול יכול לפגוע בהכשרה של המתמחים ב"סורוקה" לפי דעתך?     

דן שוורצפוקס: אני אמנם נראה צעיר אבל אני לא כל-כך צעיר, ואני זוכר ימים שהיו שינויים במתכונת העבודה, שאנשים מהדור שלי עבדו עד ארבע אחרי התורנות, ואמרו לנו שממחר אנחנו הולכים עד 10 בבוקר הביתה, ואמרו שתהיה פגיעה משמעותית, ואני זוכר את זה, ולא קרה שום דבר

דן שוורצפוקס:  הכל בסדר, הכל מסתדר, החיים יותר חזקים מהדברים האלה

אוריאל בוסו: תודה רבה

אוריאל בוסו:  גברת דלילה יאור, עוזרת מנכ"ל בית החולים האיטלקי בנצרת, בבקשה

אוריאל בוסו:  חשוב לנו לשמוע את הקולות מהשטח

דלילה יאור: אני הגעתי מבית החולים האיטלקי, בית חולים "המשפחה הקדושה" בנצרת

דלילה יאור:  כל מה ששמעתי פה זה הסטנדרט – זה בתי החולים הממשלתיים, בתי החולים שיש להם תקציבים לפי חוק, זה בתי החולים של קופות החולים

דלילה יאור:  אנחנו בית חולים שעובד מהכיס הפרטי שלו, ואנחנו עדיין בית חולים ציבורי שנותן רפואה ציבורית

דלילה יאור:      עכשיו, אני לא רופאה ולכן יותר קל לי עכשיו להתבטא

דלילה יאור:  יותר קל לי להגיד שזה לא שיפור איכות המתמחים

דלילה יאור:  אני בעד קיצור תורנויות כמשפטנית, כהנהלה, אבל בפועל, זה לא עסק שלכם וחבל לי

דלילה יאור:  אני היום לא באתי לדבר בשם ההנהלה על התקציב שלה כמו שנהגתי לעשות פה ולדרוש תקציבים

דלילה יאור:  אני באתי היום במיוחד גם בשם המתמחים שלי, בבית החולים בנצרת

דלילה יאור:      החוק אומר: קיצור תורנויות ל-19 שעות או 21, לפי הצורך

דלילה יאור:  אז לפי הצורך שלנו זה 21 שעות

דלילה יאור:  אז אני קיצרתי שלוש שעות בשביל המתמחה שלי

דלילה יאור:  הרי ממילא, אני, כבית חולים קטן עם פנימית אחת ומיון מאוד קטן וגריאטריה מאוד מפותחת, אני לא דרשתי מהם אחרי התורנות שיישארו את השעתיים של הבוקר כי ריחמתי עליהם כי הם עבדו 24 שעות, ויש להם שתי שעות באמצע לישון

דלילה יאור:  אז ה-21 שעות וה-24 שעות זה אותו דבר

דלילה יאור:  אבל מה? אני הולכת לפגוע להם בשכר, וזה מה שכואב לי כרגע

דלילה יאור:  אף אחד לא חשב עלינו, אנחנו לא בהסכם קיבוצי, אנחנו לא נקבל כסף על החיסרון הזה בתקציב כי אף אחד לא ישלים לי את השכר, אז במקום שהוא יעשה 179 שעות, הוא יעשה 150 שעות

דלילה יאור:  אני, אין לי פתרון בשבילו

דלילה יאור:  הצענו לו, כמו ההמלצה של משרד הבריאות, שיבוא ויעבוד בערב

דלילה יאור:  אבל איפה אני אעסיק אותו בבית החולים שלי, בבית חולים של 185 מיטות, שמתוכן 65 מיטות גריאטריה ו-120 ציבורי

דלילה יאור:  אין לי בשבילו עבודה אפילו אחר הצוהריים

דלילה יאור:  אז הוא יחזור הביתה, עם כל הכבוד, עם משכורת של 150 שעות ועוד לא יהיה נוכח, כמו שאתה אמרת, ואני שמעתי את זה מדוקטור עומאר מנהל הפנימית – הוא לא יהיה נוכח בבוקר 12 ימים

דלילה יאור:  לבוא ולהגיד שזה לא פוגע בהכשרה – זה כן פוגע

דלילה יאור:       אז הייתם צריכים לחשוב על קיצור תורנויות אמיתי

דלילה יאור:  זה לא קיצור תורנויות, זו פגיעה במשכורת של המתמחים, זו פגיעה באיכות החיים שלהם, אין לו לאן ללכת, וזה גם פגיעה בהכשרה

דלילה יאור:      הפן השני – אני צריכה לשלם לו יום אחרי תורנות מבחינה כספית, ומה אני עושה עם החמש שעות בבוקר? אם אני אצטרך ללכת לפי ההסכם, אם יושג הסכם קיבוצי ואני לא יודעת איפה זה עומד כרגע, נכון לעכשיו, אין לי את התקציב, אני לא הולכת לתת לו את הכסף

דלילה יאור:  המתמחים שלי ושל בית החולים האנגלי הם המתמחים הכי מקופחים שיהיו בארץ כי הם לא השיגו שום דבר, לא קיצור תורנויות ולא איכות חיים

דלילה יאור:      עוד דבר – יש לי מומחים בפנימית שעושים תורנויות

דלילה יאור:  תתפלאו – מומחה בפריפריה עושה תורנות כי אני צריכה לשמור לו על השכר שלו

דלילה יאור:  אז יש לי שלושה מומחים שעושים את התורנות כדי שאני אשפר להם את המשכורת כי אין לי מה להציע להם

דלילה יאור:  כוננויות – יש לי 30 כוננויות ורק פנימית אחת

דלילה יאור:  אין לי שלוש או ארבע פנימיות אז הכוננויות יתחלקו על חמישה אנשים אז הם עושים תורנויות

דלילה יאור:  אז שאלו אותי: מה, אנחנו נגיע עכשיו בשעה אחת כדי לעשות לך תורנות ואת תשלמי לי פחות? אז חפשי לך מומחים אחרים וחפשי לך איכות

דלילה יאור:  אני התגאיתי שיש לי מומחים שעשו תורנות, והתורנות שלי הייתה איכותית

דלילה יאור:  עכשיו גם את זה לא יהיה לי

דלילה יאור:  לכן, היערכות לא הייתה

דלילה יאור:  התקנים שנתנו לנו הם תקנים תוספתיים, גם ככה היינו בחסר אז הם לא ישלמו

דלילה יאור:      אני חושבת שאת המתכון הזה, צריך לבחון מחדש

אוריאל בוסו: תודה רבה

אוריאל בוסו:  עורך דין מוראד מפרע, מנכ"ל הקרן לפיתוח, בית חולים "העמק" – אינו נמצא

אוריאל בוסו:      משרד הבריאות, דוקטור ספי מנדלוביץ', בבקשה

ספי מנדלוביץ': בוקר טוב לכולם

ספי מנדלוביץ':  תודה רבה על הדיון החשוב וגמר חתימה טובה

ספי מנדלוביץ':  אני חשבתי לדבר לא הרבה, כמו שאתם מכירים, ובעיקר חשוב לי לשמוע את הדברים - -     

אוריאל בוסו: אתה ביקשת להעלות מצגת?     

ספי מנדלוביץ': (באמצעות מצגת)     כן, הכנתי שתי שקופיות

ספי מנדלוביץ':  שקופית אחת מדברת על המתווה ושקופית שנייה, אם תרצו, אני אתייחס גם לסוגיית כוח האדם בפריפריה, הרופאים בפריפריה, שזה גם מתכתב עם הנושא הזה

ספי מנדלוביץ':  חשבתי לדבר קצת על הרקע שתי דקות, לחבר אותנו לאיפה שאנחנו נמצאים עכשיו

ספי מנדלוביץ':  לדבר על העתיד ולהתייחס לסוגיות שהועלו כאן

ספי מנדלוביץ':      אז אני מחבר את מי שלא חד בפרטים: הסוגיה הזאת התחילה לפני כשנתיים וקיימה את ההיתר המקורי

ספי מנדלוביץ':  בהיתר המקורי זה היה 16/2 עם התחלה בו-זמנית של כל המחלקות הרלוונטיות בהיתר, שהן כמעט לא השתנו

ספי מנדלוביץ':  בעקבות הוועדה, מה שהמלצנו הוא קודם כל לפרוס את המימוש של ההיתר ולחלק אותו בשלוש פעימות: פנימית, גריאטריה ורפואה דחופה, שזה מיון למי שלא יודע

ספי מנדלוביץ':  כמובן שבזמנו, בהמלצת הוועדה, זה היה הרבה קודם אבל בסופו של דבר, זה שרשור של שנה להמלצות הוועדה לאור העיכובים הרבים שהיו

ספי מנדלוביץ':  בהמשך, אחרי כמה חודשים, להתחיל במחלקות הקטנות, ובהמשך לרפואת ילדים

ספי מנדלוביץ':  ויש לזה היגיון מסדר לדבר הזה – הפעימה השנייה, הנוגעת למקצועות שגם משך ההכשרה שלהם, בשביל להגיע לתורנות הקצת יותר ארוכה, זה בעיקר מקצועות עם מספר מצומצם של מתמחים שלוקח יותר זמן לגייס את המתמחים

ספי מנדלוביץ':  לא שמראים לך תקן ואתה מהר מאוד יכול לגייס מתמחים, לוקח זמן לאתר אותם

ספי מנדלוביץ':  וגם המחיר שלו למתמחה הוא מאוד גבוה, ולכן זו הפעימה השנייה

ספי מנדלוביץ':       הפעימה השלישית היא ילדים

ספי מנדלוביץ':  למה רפואת ילדים היא הכי רחוקה? וגילוי נאות, אני רופא ילדים, כי ברפואת ילדים יש תחנות שונות, ולא דומה מתמחה ביום הראשון במחלקה למתמחה אחרי שנה ושלושה חודשים או שנה וחצי, שהוא עושה פגיה או עושה טיפול נמרץ, ומכאן הרעיון

ספי מנדלוביץ':  הרעיון הוא לגייס את כולם בו-זמנית אבל להתחיל לאט לאט להפשיר את המתווה לאורך זמן

ספי מנדלוביץ':      בסך הכל בוצעו 187 תקנים

ספי מנדלוביץ':  בבתי חולים ממשלתיים התקנים כבר שוחררו כי זה ממשלתי, ובשאר בתי החולים התקנים – זה לא בדיוק תקן, זה מימון עבור תקן, שנמצא במודל התקצוב שנמצא כרגע לקראת חתימה בהערות הציבור

ספי מנדלוביץ':  אז זו התפיסה הכללית

ספי מנדלוביץ':      בהמשך, המתווה עבר עוד שינוי, יחסית לאחרונה

ספי מנדלוביץ':  במרץ יצאנו עם הבשורה הזאת שאנחנו משנים את שעת ההגעה מארבע בצוהריים לאחת בצוהריים

ספי מנדלוביץ':  היו שלוש סיבות לשינוי הזה: הסיבה הראשונה קשורה לסוגיית השכר

ספי מנדלוביץ':  היא קשורה לעובדה שאם מגיעים בארבע בצוהריים, לא זכאים ליום חופש בתשלום אחרי תורנות, והדבר הזה מוביל לפגיעה מאוד משמעותית

ספי מנדלוביץ':  כשמגיעים באחת בצוהריים עם התאמות מסוימות, ואני כמובן לא אתייחס בנושא שכר כי יש להם את הממונה על השכר ואני חושב שנכון שהוא יתייחס לזה אבל בגדול, הדבר הזה איפשר לגשר על הפער הזה ולמנוע שינוי בהשתכרות

ספי מנדלוביץ':      הסוגיה השנייה לדעתי היא סוגית ההכשרה, שגם אותנו היא מטרידה

ספי מנדלוביץ':  היא אומרת שאם מישהו מגיע באחת, עם אדפטציה של המחלקה, אפשר לצמצם את הפגיעה בהכשרה שלו

ספי מנדלוביץ':  אפשר לדאוג שההרצאות תהיינה וכיו"ב

ספי מנדלוביץ':      הסוגיה השלישית היא גם הסוגיה של איכות הרפואה – זאת אומרת, שאם מגיעים באחת, אם מתמחה מגיע באחת, הוא יכול לעזור לסיים מטלות של הבוקר, לקבל קבלות מהמיון וכיו"ב, והדבר הזה עוזר ומקל על האתגר המאוד גדול, ואף אחד לא מכחיש שיש כאן אתגר מאוד גדול

ספי מנדלוביץ':  גם לאור העובדה, ואני אתייחס יותר במפורט לסוגיית התקנים והשיפוי על התקנים – מכיוון שיש שיפוי של תקנים על אובדן שעות העבודה בבוקר, הרי זה היה בלב המתווה, אותם 187 תקנים, אבל למעשה, אחרי שהמחלקה מקבלת את התקן הזה, יש לה כפל של אנשים בין אחת לארבע בצוהריים

ספי מנדלוביץ':  זאת אומרת, המתמחה של הבוקר שמגיע באחת, הוא מגיע מאחת עד ארבע והוא נמצא, במקביל, המחלקה גם מקבלת שיפוי על מתמחה שלם שנמצא בבוקר

ספי מנדלוביץ':  זאת אומרת שבין אחת לארבע, המחלקות מרוויחות מהדבר הזה

ספי מנדלוביץ':      בהקשר הזה של התקנים, אני רוצה גם להודות לאוצר

ספי מנדלוביץ':  אנחנו סיכמנו על כמות יותר קטנה של תקנים, ב-10 תקנים פחות, ובסופו של דבר, מה לעשות, אי אפשר לחלק מתמחה לשלישים ויש בתי חולים קטנים ומחלקות קטנות שהיה ברור שהדבר הזה דורש גמישות, אחרת מחלקה תישאר בלי שום שיפוי או עם שיפוי לא מספק ולכן גם הייתה פה גמישות שלה אוצר, ולכן בסופו של דבר בתי החולים קיבלו יותר מזה וצריך להודות להם על הדבר הזה

ספי מנדלוביץ':      אני רוצה עכשיו להתייחס לסוגית התקנים ואז נדבר ברמה היותר עמוקה

ספי מנדלוביץ':  נאמרו כאן אמירות שחסרים אנשים בבוקר ברמת התקנים

ספי מנדלוביץ':  נעשה כאן חישוב מאוד מדויק, היו עליו דיווחים

ספי מנדלוביץ':  הוא חישב כמה שיפוי של תקנים לאור אובדן שעות העבודה בבוקר

ספי מנדלוביץ':  לכאורה, ואני מכניס אתכם למתמטיקה אבל זה חשוב שתבינו שהדבר הזה לא נעשה כלאחר יד – תיאורטית, אם מתמחה לא מגיע בבוקר, אתה אמור להחזיר עליו רק תקן אחד אבל זה לא כך כי מתמחה לא נמצא כל הזמן במחלקה, כמו שנאמר, הוא נמצא גם במדעי יסוד, היא נמצאת בחופשת לידה וכיו"ב, ולכן היחס היה 1

ספי מנדלוביץ': 3

ספי מנדלוביץ':  אני רוצה להגיד לכם שבפועל, אל מול כמות התקנים שניתנה, אנחנו סופרים יותר מ-1

ספי מנדלוביץ': 3

ספי מנדלוביץ':  הוא מוסיף 1

ספי מנדלוביץ': 4, שזה לא רחוק מכמות הדרישה המקורית של כל הצדדים

ספי מנדלוביץ':  אני חושב שמין ההגינות להגיד את הדבר הזה

ספי מנדלוביץ':      עכשיו, אני רוצה לומר שיש כאן את ליטל, שהיא מנהלת משאבי האנוש של חטיבת בתי החולים, שגם רציתי שתספר על כמות בתי החולים הממשלתיים אבל נניח לה, היא בזום, היא מוכנה לקריאה אם יש צורך, חלק כבר התייחסו

ספי מנדלוביץ':      אני רוצה לציין עוד שינוי אחד שנעשה בעקבות מסקנות הוועדה וזה מנהלת היישום

ספי מנדלוביץ':  אנחנו מבינים שזה אתגר מאוד מורכב ואנחנו לא רוצים לפגוע באיכות הרפואה, ולכן אנחנו מנהלים את בפינצטה

ספי מנדלוביץ':  זאת בדיוק העובדה שבית החולים נהריה וגם בית החולים "זיו" לא התחילו ב-1 בספטמבר

ספי מנדלוביץ':  אנחנו עשינו בקרה הדוקה וראינו שמדובר בשני בתי חולים רציניים שבכוונתם לממש את המתווה אבל הם מבקשים – אנחנו גם שאלנו אותם, הם לא היו צריכים להתחנן

ספי מנדלוביץ':  אגב, בעקבות שיחה שהייתה עם איגוד הפנימאים שהתריעו על המחסור, שהתריעו על חוסר היכולת לגייס, עשינו עוד סבב עם בתי החולים ואמרנו: חבר'ה, אתם בטוחים שאתם יכולים לגייס? היו שני בתי חולים שאמרו: האמת, בשביל להתחיל את זה בצורה רצויה, אנחנו צריכים עוד חודש כי יש לנו מכרזים בתחילת ספטמבר ואנחנו לא רוצים לעשות את זה בצורה לא רצינית או להתפשר על האיכות

ספי מנדלוביץ':  וביוזמתנו ובתיאום כמובן עם מנגנון שבנינו עם משרד העבודה, כי בסופו של דבר אנחנו ממליצים ומשרד העבודה הוא זה שמאשר, אנחנו אמרנו להם: בשמחה, תתחילו באוקטובר, העיקר שנתחיל את זה כמו שצריך

ספי מנדלוביץ':  אני גם שמח להגיד שבזמן הזה נהריה גייסו את כל התקנים, לדעתי גם "זיו" גייסו את כל התקנים והם ערוכים להתחיל ב-1 באוקטובר

ספי מנדלוביץ':  אז גם זה עוד שינוי מאוד חשוב והוא מראה את ההבנה העמוקה שמדובר בנושא מאוד מאתגר

ספי מנדלוביץ':  זה לא איזה "וי" שצריך לסמן והוא גם נוגע לסוגיה שצריך לעקוב אחר הדבר הזה

ספי מנדלוביץ':      סוגיה נוספת שאני רוצה להתייחס היא העובדה שצריך לעקוב אחרי הדבר הזה בפרוטרוט

ספי מנדלוביץ':  כל המהלך הזה מלווה במחקר מקיף שנעשה על-ידי המכון הלאומי לחקר שירותי הבריאות בהובלה של חוקרים מהשורה הראשונה

ספי מנדלוביץ':  הם נכנסו לבתי החולים, לקחו כבר במרבית המקומות שאלונים, דיברו עם המנהלים, דיברו עם המתמחים לשאול איך היה המצב לפני תחילת הקיצור ואחרי קיצו התורנויות כי הדבר הזה הוא כמובן פיילוט ומודל לרצון של כולנו להרחיב את המתווה הזה בצורה אחראית ובצורה נכונה, וללמוד מהטעויות

ספי מנדלוביץ':  אין ספק שיהיו טעויות ואנחנו נצטרך לשנות ולשפר אבל צריך לעשות את זה תוך כדי תנועה כי אם היינו מחכים הכל יהיה מושלם, גם בעוד 50 שנה אף אחד לא היה מקצר תורנויות

ספי מנדלוביץ':      עכשיו אשמח להתייחס לסוגיות שעלו כאן: דבר ראשון, אני חושב שבעיקר אני חושב שעם כל הקשיים – כולם מבינים שיש כאן אתגרים וקשיים אבל בסך הכל מחבקים את הדבר הזה

ספי מנדלוביץ':  יש את האיגוד לרפואה פנימית שלא מחבק את המתווה, וזה בסדר

חפציבה גרין: סליחה, האיגוד לרפואה פנימית מחבק את המתווה ומבקש שתדאגו שיהיה מספיק תקנים

חפציבה גרין:  זה לא הוגן להגיד את זה בצורה גורפת

חפציבה גרין:  האיגוד לרפואה פנימית מייצג הרבה מאוד אנשים, וגם אם חלקם לא מסכימים, כאיגוד אנחנו מחבקים את המתווה הנוכחי, הרכבת יצאה לדרך, אמרו את זה לפנינו

חפציבה גרין:  היו ויכוחים, זה מה שיש, זה קיים, זה יקרה

חפציבה גרין:  אנחנו כן מבקשים שתספקו את התנאים שיאפשרו למתווה הזה להתקיים ושאנשים לא יקרסו ולא יישחקו

חפציבה גרין:  באמת, בואו נדבר אחרי חצי שנה, והלוואי שאתה צודק אבל אם בעוד חצי שנה יהיו שניים, שלושה מתמחים שעושים ביקור, בבקשה תאמינו לי שזה לא יחזיק

חפציבה גרין:  אין לי שום רצון להרוס לנו, כאיגוד, שום דבר במתווה

חפציבה גרין:  אנחנו רק רוצים שתבינו שבשטח, האנשים שעושים את העבודה היומיומית ועדיין את כל העבודה – פלבוטומיסטים ומכתבי שחרור ו - - - ולרדוף אחרי יועצים וכל הדברים האלה שנעשים ביום-יום – צריך אנשים

חפציבה גרין:  זה הכל

ספי מנדלוביץ: אז במקום להתווכח איתך, אני אגיד שאני מאוד שמח שאתם מכבדים את המתווה

ספי מנדלוביץ:  יופי, נהדר, זה פשוט חדשות מצוינות

ספי מנדלוביץ:  אז אני לא צריך לענות על כל הדברים שנאמרו כאן

ספי מנדלוביץ:      אני כן רוצה לדבר על סוגיית ההכשרה, שהיא סוגיה חשובה אבל אני לפני 10 ימים פתחתי כנס של האיגוד לרפואת ילדים, ואחרי דיבר יו"ר האיגוד, ואני חושב שהוא אמר משהו שמאוד שימח אותי

ספי מנדלוביץ:  שאלתי אותו, זה היה בפני איזה 2,000 איש אז זה לא סוד

ספי מנדלוביץ:  הוא אמר: אנחנו מברכים על תחילת המתווה, זה מאוד חשוב, וברור לנו שהדבר הזה הולך להתרחב לכל הארץ

ספי מנדלוביץ:  הוא דיבר כיו"ר איגוד לסוגיית ההכשרה

ספי מנדלוביץ:  הוא אמר שאנחנו צריכים להבין שהמציאות משתנה וזו המציאות החדשה, והאחריות שלנו, כאיגוד, היא להיערך לדבר הזה ולהבין איך בהינתן זה שאנשים יגיעו יותר מאוחר, אנחנו צריכים לדאוג לנוחות ההכשרה שלהם, איך לחשוב מחדש, איך לחשוב מחוץ לקופסה ואיך לשנות את ההכשרה, ואני חושב שזאת גישה מאוד-מאוד בריאה

ספי מנדלוביץ:       בהקשר הזה אני כן חייב להגיד, וגם היושב-ראש כאן אמר שהמתווה הזה לא חדש, אנחנו כבר שנתיים דנים בו

ספי מנדלוביץ:  אני לא חושב שלא הייתה היערכות, אני חשוב שהייתה היערכות לעילא ולעילא

ספי מנדלוביץ:  יש אתגרים אז זה לא היה עוזר כמה היינו נערכים, עדיין יש אתגרים

ספי מנדלוביץ:  אני חושב שעכשיו חובה על כל הגופים לחשוב איך נערכים בהקשר הזה ומטייבים את ההכשרה בהינתן המציאות החדשה

ספי מנדלוביץ:      אם יורדים לפרטים, כי נאמרו כאן מספרים שלצערי הם לא מדויקים כמו שישה ימים בבוקר, וזה פשוט לא נכון

ספי מנדלוביץ:  שוב, אני מכיר בשם המחלקה איפה יש סטיות ועושים יותר תורנויות אבל בממוצע, מתמחים עושים קצת פחות מארבע תורנויות בחודש

ספי מנדלוביץ:  בעקבות תוספת התקנים, מתמחה בממוצע יעשה לפחות פחות תורנות אחת בחודש

ספי מנדלוביץ:  זאת אומרת, שסך כל אובדן הבקרים הוא שלושה בבקרים, שבהם יגיעו באחת במקום בשמונה בבוקר

ספי מנדלוביץ:  צריך לדבר על זה כי זה שונה אם זה שישה ימים מלאים או שלושה ימים משמונה עד אחת, כשבין אחת לארבע אני מזכיר שאפשר לתת הכשרה ראויה

ספי מנדלוביץ:  אני חושב שעם גישה נכונה ומחשבה נכונה אפשר להתגבר על זה

ספי מנדלוביץ:  האם להגיד שלחלוטין אין כאן פגיעה בהכשרה? לא, אבל אני חושב שצריך לשים את הדברים על המאזניים ולהחליט מה יותר חשוב לנו

ספי מנדלוביץ:  אני חושב שהאמירות האלה שאנחנו בעד אבל

ספי מנדלוביץ:  בסדר, צריך להתקדם ולעשות את זה בצורה אחראית

ספי מנדלוביץ:      אני חושב שכל מי שכאן מרגיש גם אותי וגם לאורך הדרך, שאף אחד לא חושב שזה עניין של מה בכך ואפשר להתחיל וזה לא בעיה

ספי מנדלוביץ:  מאוד קשובים, מאוד מנסים לראות איך בפינצטה פותרים את הבעיות

ספי מנדלוביץ:      סוגיה נוספת שאני רוצה להתייחס אליה היא המענים המשלימים, כשבעצם אני חושב שמי שקרא את הדוח של קיצור התורנויות, אנחנו מנסים לספק שם איזו מעטפת שהיא יותר נרחבת מפתרון טכני לכמה תקנים ואיך פורסים, ולהבין שבשביל להתמודד עם סוגיות של השחיקה, של המחסור, אנחנו צריכים לעשות "שיפט" בהרבה מאוד כלים מחשבתיים שלנו, בכלל זה בדיוק מה שדיברת – פלובוטומיסטים, כל הנושא של עמיתי רופא, עוזרי רופא, שקודם במהירות הבזק בדיוק בהקשר הזה, וגם הכנתי עוד שקופית, אם אפשר להעביר אותה, משהו שקידמנו בשנה וחצי האחרונות והיא הסוגיה שסוף סוף להתמודד ולראות את קיצור התורנויות גם כקטליזטור להשפיע ולשפר את איכות הרופאים והרפואה בפריפריה, ולהבין גם - -      

אוריאל בוסו: זה גם מענה לשאלות של

ספי מנדלוביץ': כן, אני הנחתי הם יגיעו ואני שמח שהעלית אותם

ספי מנדלוביץ':  צריך להסתכל על הדבר הזה כהזדמנות גדולה

ספי מנדלוביץ':  אני חושב שבין היתר, בזכות העובדה שהנושא הזה הפך להיות נושא כל-כך חם וכולם פתאום כל-כך הסתכלו ולא רק פרופסור און, ששנים זו משימת חייו ואני מקווה שהוא מרגיש וגם יותר אנשים מרגישים שזה מאוד חשוב וזה בראש סדר העדיפויות שלהם

ספי מנדלוביץ':  ההבנה של כולנו עכשיו זה אתגר קטן מאוד

ספי מנדלוביץ':  2026 זה אתגר גדול מאוד, הם ההכלה של רפורמת "יציב" ואני לא מטאטא את זה, אני גם חושש מאוד

ספי מנדלוביץ':  אנחנו נכנסנו כאן לשורה של מהלכים בעלות מאוד-מאוד גבוהה

ספי מנדלוביץ':  להכשרות, מה שאתם רואים כאן זה עלות מאוד גבוהה, זה לא תקנים, עם שורה של מהלכים שאני חושב שהם יכולים לשנות את המציאות, החל מלקחת את העובדה שכמו שאתה אומר, יש הרבה מאוד בוגרי חו"ל שיש סוגיה של האיכות שלהם, וחס וחלילה לא בגלל היכולות שלהם אלא בגלל המקומות שהם למדו

ספי מנדלוביץ':  במקום להגיד שהם לא רלוונטיים, אנחנו עושים מאמץ אקטיבי אמיתי בשביל לשפר את האיכות שלהם, בשביל להכין אותם לבחינות ואחרי שהם כבר קיבלו את ה-MD אבל לא רוצים לקבל את חלקם להתמחות, להכשיר אותם להתמחות בצורה נכונה ולהביא אותם על מגש של כסף לבתי החולים שיראו מתמחים באיכות טובה

ספי מנדלוביץ':  יש התעניינות מאוד גדולה בקרב בתי החולים בשביל להכשיר את האנשים האלה וכיו"ב, ולקחת קאדר של הרבה מאוד אנשים ולהפוך אותם לכשירים ושאנשים ירצו לקחת אותם להתמחות ולהתכונן כבר היום, ובוודאי בשלב של רפורמת "יציב"

ספי מנדלוביץ':      יש את תכניות "אילנות", למי שלא מכיר, שפתחנו גם בצפון וגם בדרום, שמהוות עתודה של רופאים בני הפריפריה ומכשירים אותם שם וזו הצלחה מסחררת

ספי מנדלוביץ':  אני לא רואה את זה כתכנית של המשרד אלא כתכנית של הארגונים בצפון ובדרום, שחילקו ואימצו את הדבר הזה

ספי מנדלוביץ':      יש את תכנית "אופקים: או מה שנקרא המודל הנורבגי

ספי מנדלוביץ':  שוב, לכל הדברים כבר יש מימון, זה נכנס לתקציב השנה

ספי מנדלוביץ':  זה אומר לקחת אנשים איכותיים מאוד, אנשים שקיבלו 720 ולא 740 – אני כמובן צוחק

ספי מנדלוביץ':  אני עם 680 ואני רופא מעולה, ולקחת אותם ולתת להם מלגות או הלוואות פנויות לנסוע ללמוד בחו"ל, במקומות טובים ומוכרים ולחזור לארץ

ספי מנדלוביץ':  תלוי מה גודל החזר ההלוואה אבל מי שיבחר לעבוד בפריפריה, בטח במקצועות במצוקה עם התרה של ההלוואה הזאת ועוד שורה ארוכה של מהלכים

ספי מנדלוביץ':      מה שאני רוצה להגיד הוא שקיצור התורנויות, אם נניח אותו ונעזוב אותו, המצב יהיה קשה מאוד

ספי מנדלוביץ':  אנחנו מנסים יחד איתו ללוות גם במהלכים של בקרה כמו מנהלת היישום במשרד העבודה וגם כל המהלכים התומכים האלה בשביל לעזור לבתי החולים

ספי מנדלוביץ':      אלו הן ההתייחסויות שלי

אוריאל בוסו: תודה רבה

אוריאל בוסו:  אכן רואים שאתה חי את זה ונעשות פעולות ליישום מתווה וגם לצמצום הפערים ואני שמח על כך

אוריאל בוסו:      לפני שנעבור לתמר צין, אסף גלפרין, רפרנט בריאות באגף השכר במשרד האוצר

אוריאל בוסו:  אסף, שמעת את השאלות בנושא השכר, כפי שהוא עלה כאן והשינויים לנוכח המתווה

אוריאל בוסו:  מה יש לך להוסיף?     

אסף גלפרין: אז אני אגיד שהתיקון להיתר של שר העבודה ששינה את אורך התורנויות מ-24 פלוס שתיים, 26 לכל היותר ל-19 או 21 שעות נכנס לתוקף או נחתם בסוף חודש יולי

אסף גלפרין:  זה כמובן יצר איזה שהוא לחץ זמני מאוד גדול והיינו שמחים שכל הדבר הזה היה קורה יותר מוקדם אבל בסוף, זה היה לוח הזמנים

אסף גלפרין:  מיד לאחר החתימה של שר העבודה לתיקון או למעשה אפילו לפני החתימה הסופית, התחלנו במשא ומתן מאוד אינטנסיבי עם ההסתדרות הרפואית, במטרה להגיע להסכם שהוא טוב ומקובל על כל הצדדים ומסדיר את כל הנושא של שעות העבודה והשכר וכל התנאים הנלווים

אסף גלפרין:       באמת בעבודה מאוד אינטנסיבית ויחד עם משרד הבריאות ועם "כללית", שלקחו חלק משמעותי בתהליך הזה, הצלחנו באמת בסביבות סוף חודש אוגוסט, בימים האחרונים שלפני תחילת הקיצור, להגיע להסכמה עקרונית של המתווה שלפיו יפעלו מתחילת ספטמבר

אסף גלפרין:      אני כן אגיד שלצערנו ההסכם עדיין לא נחתם באופן סופי, יש עוד כל מיני פרטים קטנים שצריכים להיסגר אבל אני לא אכנס לפרטי המשא ומתן כי בסוף עד שלא נחתם לא נחתם, ובסוף אני מקווה שהכל ייסגר ואז כולנו נוכל לראות את הכל אבל אני כן אדבר על העקרונות והקווים המרכזיים של מה שאנחנו מקווים שיקרה

אסף גלפרין:  אז אני אגיד שבסוף המטרה של עצם הקיצור וגם של מתווה העובדה זה בסוף לאפשר למנהלים, למנהלי בתי החולים, למנהלי המחלקות וגם לרופאים עצמם, מצד אחד לשפר את השירות שניתן לציבור

אסף גלפרין:  דיברו פה על האינטנסיביות ועל הקושי לעבוד בשעות, אז ברור שזה חלק גדול מהמטרה

אסף גלפרין:  לצד זה, לצד שיפור השירות שניתן לציבור, בסוף גם יש מטרה לא פחות חשובה מזה וזה גם לשפר את הרווחה ותנאי העבודה של הרופאים

אסף גלפרין:      יש פה כמה סוגיות שחלקן הוזכרו, אז אני אשמח להתייחס אליהן

אסף גלפרין:  הנושא הראשון שהוזכר פה על-ידי דוקטור מנדלוביץ', זה הנושא של יום המנוחה בתשלום לאחר התורנות, שכמו שדוקטור מנדלוביץ' אמר כשיום, במצב הנוכחי, כיוון שהתורנויות הן 24 או 26 שעות, רופא שמגיע היום בשעות הצוהריים לא זכאי ליום מנוחה בתשלום לאחר התורנות, וזה דבר ראשון שאנחנו רוצים לשנות אותו בהסכם, שבמסגרת המתווה החדש, רופא שיתחיל את התורנות חמש שעות מאוחר יותר, באחת בצוהריים במקום בשמונה בבוקר, יהיה זכאי לאותו יום מנוחה בתשלום, שהיום אין לו זכאות

אסף גלפרין:  זה שינוי מאוד משמעותי בהשוואה למצב הקיים היום

אסף גלפרין:      הנקודה השנייה שהועלתה פה על-ידי נציגי "מרשם", זה הנושא של רמת ההשתכרות של הרופאים והחשש מירידה בהשוואה למצב הקיים ערב הקיצור

אסף גלפרין:  אז צריך לומר שהמטרה של כל התהליך שקרה פה היא לא לפגוע ברווחתם של המתמחים ולא הייתה פה שום מטרה של כל מיני טענות של לחסוך או כל מיני דברים כאלה

אסף גלפרין:  זה ממש לא היה האירוע

אסף גלפרין:  אחרי שהקיצור הזה נכנס לתוקף, ניסינו להגיע לאיזה מתווה שיאפשר למתמחים שמעוניינים לשמר את רמת ההשתכרות שהייתה להם ערב קיצור התורנויות

אסף גלפרין:  אני לא אכנס לפרטים אבל אנחנו בשלבים די מתקדמים ואני מקווה שממש בקרוב נצליח לצאת עם בשורה ועם הסכם שמקובל על כל הצדדים אבל אני כן אגיד שבמסגרת – דיברו פה על כל מיני מספרים ואמרו שזה לא קיצור אלא הזזת שעות או כל מיני אמירות על שתי תורנויות רבע בשבוע או כל מיני דברים כאלה – זה ממש רחוק מהעובדות

אסף גלפרין:  המטרה, כמו שגם התפרסם, בסוף חודש אוגוסט, המטרה היא לאפשר לרופאים שיהיו מעוניינים בכך לבצע תורנות רבע דרך של פי שלוש, של 300%

אסף גלפרין:  זה אומר כמובן שכדי לשמר את רמת ההשתכרות שלהם ערב הקיצור, הם ממש לא יצטרכו לעבוד את אותה כמות שעות, זה ממש לא נכון וזו גם לא המטרה בסופו של דבר

אסף גלפרין:  זאת אומרת, העניין הוא לא לקחת את אותן שעות של הבוקר ולהסיט אותן לשעות אחר הצוהריים אלא לאפשר להם שיהיו ימי מנוחה ושיהיו חלק משמעותי מרמת ההשתכרות כי ברור שאם רופא מבצע בפריפריה בממוצע 5

אסף גלפרין: 2 תורנויות בחודש, מתוכן שלוש או ארבע באמצע השבוע, אז אם הוא עכשיו יאבד ארבעה ימי עבודה כתוצאה מ - - - כמובן שזה משמעותי

אסף גלפרין:      לגבי השעות – אז כמו שאמרתי, המטרה היא לתת איזה מנגנון של עבודה אחה"צ שהיא בהיקף די מצומצם יחסית עם ערך מאוד גבוה

אסף גלפרין:  צריך לומר אפילו יותר גבוה מהערך שניתן היום לתורנות מלאה לשעת עבודה, ולאפשר למי שמעוניין בכך, זאת לא תהיה חובה, לשמר את רמת ההשתכרות שהייתה לו ערב הקיצור

אסף גלפרין:      צריך לזכור שיש פה גם את הצד השני

אסף גלפרין:  זאת אומרת, זה בסוף ישפר את הרווחה של הרופאים וגם ייתן מענה לבתי החולים כי אנחנו יודעים שהיום, בסביבות השעה ארבע אחרי הצוהריים, חלק גדול מכוח האדם בבתי החולים מסיים את יום העבודה ואז יהיה מנגנון כזה שגם אם בהיקף מצומצם של רופאים שיישארו אחרי הצוהריים, זה יהיה "ווין-ווין", זה נותן גם את המענה לרופא וגם את המענה למערכת והמטופלים, שזה גם חלק משמעותי

אוריאל בוסו: תודה רבה

אוריאל בוסו:  תמר צין, רפרנטית בריאות באגף תקציבים במשרד האוצר, בבקשה

תמר צ'ין: שנה טובה

תמר צ'ין:  אני אגיד בהמשך למה שספי אמר ולדברים של אסף, שגם אנחנו מברכים על תחילת המתווה וגם שמחים על הקולות מהשטח

תמר צ'ין:  כמו שספי אמר, באמת הוקצו כבר כל 178 התקנים, גם לשלב א' שכבר נכנס לתוקף, גם לשלב ב' ו-ג' שספי הציג, שייכנסו בעתיד, כדי שבתי החולים כבר עכשיו יוכלו להתחיל לגייס ולהיכנס לשלבים הבאים אחרי גיוס יותר משמעותי

תמר צ'ין:  בנוסף, יש מאמצים מאוד גדולים להגדלת כוח האדם

תמר צ'ין:  אני אגיד שוב – תקנים הם לא אנשים

תמר צ'ין:  אפשר להקצות אין-סוף תקנים אבל כל עוד אין רופאים שיודעים למלא את התקנים האלה, אין לזה שום משמעות ולכן, המאמץ העיקרי של משרד הבריאות, שאנחנו שותפים לו ותומכים בו להגדלת כוח האדם, לריבוד כוח האדם, זה בעינינו עיקר המאמצים

תמר צ'ין:      אנחנו ממשיכים לתמוך ולהתקדם גם השנה וגם בשנה הבאה, וכמו שספי אמר, זה גם נמצא בתקציב המדינה שעבר לפני כמה חודשים עם כסף לבסיס, שבתקווה גם יגדל ויתרחב לשנים הקרובות

אוריאל בוסו: תודה רבה

אוריאל בוסו:  אני אעשה סבב זריז

יאסר חוג'יראת: אפשר להתייחס למה שהיא אמרה לגבי בתי החולים הפרטיים הפרטיים-ציבוריים?     

דלילה יאור: רגע, אני שמעתי את האוצר ושמעתי את הממונה על השכר – כל זה לא רלוונטי לנו כי את מגדילה את התקציב הממשלתי, את לא מגדילה את התקציב שלי וההסכם בכלל לא חל עלי

דלילה יאור:  זאת אומרת, היה לנו את - -     

קריאות: - - -      

דלילה יאור: אני לא נכנסת בשום תבנית, פשוט מאוד

תמר צ'ין: אני מבחינה רגע בין הממשלתיים לבין כל היתר - -     

דלילה יאור: אולי תבטלי לי את ההגבלה על ה-20% ואז אני אעלה בתקציב ואז ככה תפתרי לי את הבעיה

דלילה יאור:  גם ככה אנחנו לא שם

תמר צ'ין: הקדמת את מה שרציתי להגיד: כל בתי החולים, גם הממשלתיים, גם העצמאיים, גם של "כללית", נתמכים באמצעות מודל התקצוב הלאומי, שבדיוק הזכרתי - -     

דלילה יאור: כן, גם שם מה שהיה, את יודעת בדיוק מה מצבי, את לא משנה אותו אפילו בתקנות החדשות, את לא זזה סנטימטר אחד

דלילה יאור:  כל מה שיש לי - -     

תמר צ'ין: אני אדייק שיש מעל 30 מיליון שקל שבית החולים מקבל באופן שוטף

דלילה יאור: זה בתכניות הלאומיות ולא בתקציב

דלילה יאור:  בתכניות הלאומיות אני שמה כסף יותר מהתכנית

תמר צ'ין: אז רגע, לטובת כל המשתתפים – יש שני חלקים בתוך מודל - -     

דלילה יאור: אנחנו דיברנו על הפגיעה בשכר

תמר צ'ין: - - יש שני חלקים בתוך מודל התקצוב: יש את הסכום הקבוע, שגם בית החולים האיטלקי, לצד כל בתי החולים, מקבלים את חלקם לפי המודל שנקבע בתקנות לפני שנתיים וחצי

תמר צ'ין:  בנוסף לזה, יש את מה שהזכרתי – התכניות הלאומיות

תמר צ'ין:  בתוך התכניות הלאומיות, השנה יש תוספת תקציב בגין הגידול בתקנים של המתמחים לצורך קיצור התורנויות

תמר צ'ין:  כלומר, כל בתי החולים, לרבות העצמאים, מקבלים תוספת תקציב לטובת מימון התקנים האלה

דלילה יאור: אבל מי יבוא לעבוד אצלי עם 152 שעות? אפילו בזה יהיה לי קושי לגייס

דלילה יאור:  את מדברת על תקן, את לא מדברת על חשבון השכר של המתמחה

תמר צ'ין: אני מדברת על כסף

תמר צ'ין:  אני מדברת על סכום שבית החולים מקבל לעניין החלת הסכמי השכר על בתי החולים הציבוריים, אני לא יודעת על הפרטיים

אסף גלפרין: אני רק אגיד שהממונה על השכר בעצם מפקח לא רק על בתי חולים ממשלתיים אלא גם על כל בתי החולים של "כללית", "הדסה" עין כרם, "איכילוב", "אסותא" אשדוד ורוב בתי החולים בארץ

אסף גלפרין:  צריך להגיד פה ששלושת בתי החולים הנצרתיים, לפי חוק יסודות התקציב, שר האוצר לא הכריז עליהם כגוף נתמך ולכן הם לא נחשבים לגוף נתמך מצד אחד, ומצד שני - -      

דלילה יאור: מצד שני, החוק חל עלי

אסף גלפרין: - - הם לא כפופים לפיקוח של הממונה על השכר ולכן, צריכים לומר פה שההסכם שיחתם בעזרת השם בקרוב עם ההסתדרות הרפואית, לא יחול באופן ישיר על בתי החולים הנצרתיים והם יצטרכו לאכול את זה בעצמם

דלילה יאור: אז אני יכולה להפר את החוק ולא לעשות קיצור תורנויות?     

תמר צ'ין: לא, מה פתאום?     

דלילה יאור: אז תיתן לי פתרון

תמר צ'ין: אז אני אדגיש: כדי לשנות תנאי שכר, את מקבלת את הכסף בתכניות הלאומיות של המודל שנמצא עכשיו - -     

דלילה יאור: את טועה, את טועה

דלילה יאור:  אני מקבלת תקנים, אני לא מקבלת - -     

תמר צ'ין: את לא מקבלת תקנים, אין לי דרך לתת לך תקנים

ספי מנדלוביץ': אני אתייחס: יש שלושה בתי חולים בנצרת, הם בתי החולים שנכנסים למתווה

ספי מנדלוביץ':  בית החולים הצרפתי לא רלוונטי לפעימה הראשונה כי אין בו את המחלקות פנימית וגריאטריה

ספי מנדלוביץ':  בית החולים השני הוא בית החולים האנגלי – שם המתווה התחיל

ספי מנדלוביץ':  הם הביאו את האנשים הרבה לפני, הם כבר הבינו לאן זה הולך והביאו את האנשים לפני

ספי מנדלוביץ':  מבחינת המימון לתקנים, זה אותו מימון שתמר הציעה - -     

דלילה יאור: אני לא מתכוונת לסגור את בית החולים ולהשבית אותו חודש וחצי ולא להיכנס למבחני תמיכה של בתי חולים במצוקה ולא לפשוט את הרגל

דלילה יאור:  בגלל זה אני פה

ספי מנדלוביץ: אני מנסה לענות לך

דלילה יאור: אני לא אעשה את זה בכוח כדי שבסוף אני אהיה עם גירעון

דלילה יאור:  אני בית חולים שמיוצב פיננסית ואני רוצה להמשיך להיות כך כדי לתת את השירות

ספי מנדלוביץ': אני לא כל-כך מצליח להבין את השיח, אני מנסה לענות בצורה תרבותית

ספי מנדלוביץ':  בית החולים הנצרתי האנגלי, אני יודע שיש שם מימון, הביא את האנשים

ספי מנדלוביץ':  מבחינת השכר – השכר הוא באפס כידוע

ספי מנדלוביץ':  הם מאבדים שעות בבוקר ובעצם באותו סכום מחזירים להם שעות בערב, והוא מימש את זה בהצלחה ניכרת

ספי מנדלוביץ':  הוא התחיל את זה ב-1 בספטמבר ואני לא מכיר את הטענות האלה מהצד שלהם

ספי מנדלוביץ':  אם את רוצה, אפשר לדבר על זה בנפרד

אוריאל בוסו: אוקי, תודה

אוריאל בוסו:  חבר הכנסת עופר כסיף, בבקשה

עופר כסיף: תודה רבה, ותודה על הדיון

עופר כסיף:  קראתי את מה שכתבו מהר"י וגם מה שכתבו מ"מרשם", ונראה שבעצם יש שתי בעיות מרכזיות

עופר כסיף:  יכול להיות שזה נדון קודם, אני מתנצל שלא יכולתי להגיע לפני ויכול להיות שאני מתפרץ לדלת פתוחה, אני כולי תקווה, אבל הבעיה, כפי שניכרת הן ממה שנכתב ב"מרשם" והן בהר"י כדי לפתור את הבעיה, הן של קיצור התורנויות והן של שכר הולם עם הבעייתיות של תורנות רבע וכן הלאה, זה לפתוח את הכיס

עופר כסיף:  למדינה יש פה את האחריות וזאת בעיה אחת

עופר כסיף:  המדינה צריכה לתת פתרון

עופר כסיף:  בריאות זה לא סחורה, בריאות זה צורך

עופר כסיף:  הגיע הזמן שכולנו נעשה סוויץ' בראש ונפסיק להתייחס אל בני אדם כצרכנים ותו-לא

עופר כסיף:  בני אדם הם יצורים שיש להם צרכים וזכויות, ובריאות ונגישות לטיפול רפואי זה ערך עליון

עופר כסיף:  ותנאי העסקה הולמים, שבמקרה הספציפי הזה הם גם חלק ממתן שירות בריאות הולם

עופר כסיף:  כבר דובר אלף פעם על כך שרופא שצריך לעבוד במשמרת של 26 שעות פלוס, לא יכול לתת לפציינט הת טיפול הראוי

עופר כסיף:  יש פה חיבור בין הזכות לבריאות לבין הזכות לתעסוקה הוגנת

עופר כסיף:  זה אחד מהמקרים הנדירים ששני הדברים מתחברים לחלוטין האחד לשני

עופר כסיף:  ומי שצריך לתת פתרון לזה, זאת המדינה, מיד

עופר כסיף:  אחרת, הבריאות, החיים, אמר פעם מישהו, החיים עצמם, יהיו על הידיים של אלה שלא מעבירים את הכספים וכנ"ל לגבי – זה גם מופיע בשני המסמכים שהזכרתי, של "מרשם" ושל הר"י, שהבנתי שיש מנהלי בתי חולים שבכלל לא פעלו בהתאם למה שהוחלט

עופר כסיף:  כלומר, יש פה הפרה של החלטה

עופר כסיף:  אז מה לכל הרוחות קורה פה? רוצים שאנשים ימותו? רוצים שרופאים יפלו מהרגליים? שמחלקות לא תתפקדנה? שבתי חולים חלילה יסגרו? מה רוצים? בגלל כסף? בגלל דמים ישפכו דמים? חאלס עם זה כבר

עופר כסיף:      תעבירו את הכסף, תתנו הוראה למנהלי בתי החולים שלא עומדים במה שלמעשה הם מחויבים לעשות על-פי החלטות קודמות, מיד לפתור את הבעיה

אוריאל בוסו: תודה רבה

אוריאל בוסו:  חבר הכנסת משה רוט, רוצה להתייחס? לא

אוריאל בוסו:      דוקטור ריי ביטון, יושבת-ראש ארגון "מרשם" נמצאת בזום וביקשה להתייחס במשפט

אוריאל בוסו:  בבקשה

חיים ביטון: שלום

חיים ביטון:  תודה רבה לכולם, ותודה על זכות הדיבור

חיים ביטון:  אני דווקא אבקש להתייחס בדיון הזה לחדשות של היום ולא לחדשות של אתמול, ולכן בכלל לא להתעסק בהאם נכון לקצר, איך נכון לקצר, האם תהיה פגיעה בהכשרה – כן או לא? כל הדברים האלה זה דברים שכבר נדונו וצריך לשנות תוך כדי תנועה, ואני מקווה שככל שכולנו נבין שהרכבת יצאה מהתחנה ונעשה כל מה שצריך כדי לעמוד במה שצריך כדי שהקיצור יעבוד בצורה טובה וישרת את המתמחים ואת החולים כאחד – כך ייטב

חיים ביטון:      ולכן, אני רוצה להעלות דווקא שתי נקודות שבכלל לא דיברו עליהן כאן והן נקודות מאוד-מאוד חשובות, ובראש ובראשונה אני רוצה לדבר על מי לא חל ההיתר ומי לא זכאי לקבל את קיצור התורנויות בקרב הרופאים המתמחים בפריפריה

חיים ביטון:       מה שאנחנו מבינים בימים האחרונים משיחות שלנו עם מתמחות ומתמחים מבתי החולים זה ששתי קבוצות עיקריות מופלות לרעה כאשר הקבוצה הראשונה, והיא זו שאני רוצה לדבר עליה לפני הכל – אלה קבוצת הסטז'רים והסטז'ריות

חיים ביטון:  אלה הם רופאים ורופאות לכל דבר, הם סיימו את השנה השישית שלהם והם עושים שנה שביעית שהיא שנת סטז', ובעצם בתוך השנה של הסטאז' הם מקבלים את הרישיון MD שלהם ומספר רישיון והם יכולים להתחיל לתפקד כרופאים פעילים אבל בפועל, מתפקדים כרופאים לכל דבר

חיים ביטון:  ולכן, אין שום סיבה בעולם שההיתר שמדבר על קיצור תורנויות ל-21 שעות, לא יחול עליהם בדיוק כמו שהוא חל על כל רופא ורופאה אחרים בבתי החולים בפריפריה

חיים ביטון:      עכשיו, תבינו את האבסורד – מה שקורה זה שבמחלקה פנימית יש רופא מתמחה וסטז'ר, ששניהם משובצים לתורנות באותו יום

חיים ביטון:  מה שיקרה זה שהמתמחה יגיע בשעה אחת בצוהריים לתורנות ויזכה לתורנות של 21 שעות בעוד הסטז'ר יתחיל את יום העבודה שלו בשמונה בבוקר, והוא בעצם יעשה תורנות של 26 שעות

חיים ביטון:  זאת אומרת ששני אנשים באותה מחלקה – אחד יעשה 21 שעות ואחד יעשה 26 שעות

חיים ביטון:  אז רגע לפני שיקפצו עלי כאן ויגידו שעל-פי החוקים של משרד העבודה, סטז'ר לא נחשב רופא ולכן ההיתר לא חל עליו, אז אם ההיתר לא חל עליו, ההיתר לא חל עליו

חיים ביטון:  מה שזה אומר ברמה הפרקטית זה שאסור לו לעבוד יותר מ-12 שעות ברצף כי הוא לא נחשב רופא

חיים ביטון:  אני מזכירה לכולנו שחוק שעות עבודה ומנוחה מגביל את שעות העבודה הרצופות ל-12 שעות

חיים ביטון:  נקודה

חיים ביטון:  היתר העסקה שחל על הרופאות והרופאים במדינת ישראל, הוא זה שמאפשר להם לעבוד 21 שעות או 26 שעות ברצף

חיים ביטון:  אז או שההיתר חל על הסטז'רים, ואז הם זכאים לאותם תנאים כמו שזכאים המתמחים והמתמחות באותה מחלקה או שההיתר לא חל עליהם, ואז זה אומר שכעבור 12 שעות הם משוחררים לביתם

חיים ביטון:  אסור להעסיק אותם יותר מ-12 שעות

חיים ביטון:      לכן, אני מבקשת לשמוע - -     

אוריאל בוסו: תודה

אוריאל בוסו:  אנחנו רוצים לשמוע את משרד העבודה ונשמע התייחסות

אוריאל בוסו:  תודה

חיים ביטון: אני רק רוצה לומר עוד מילה, שהדבר הזה נכון גם למתמחות ומתמחים ברוטציה

חיים ביטון:  קחו לדוגמה את רופאי המשפחה, שנמצאים שנה שלמה במחלקה פנימית, וגם הם נמצאים בדיוק אותה סיטואציה

חיים ביטון:  גם הם כרגע לא זכאים לתורנויות מקוצרות ושוב, הם עושים 26 שעות בעוד שהמתמחות והמתמחים באותה מחלקה עובדים 21 שעות

חיים ביטון:  אני אשמח לשמוע לזה התייחסות

קריאה: - - - החלק השני לא נכון

אוריאל בוסו: מאיר דוד, מנהל מינהל הסדרה ואכיפת חוקי עבודה ממשרד העבודה, בבקשה

מאיר דוד: בוקר טוב אדוני היושב-ראש

מאיר דוד:  שנה טובה וחתימה טובה לכולם

מאיר דוד:  בקצרה – לגבי הנקודה השנייה – הנושא טופל והרופאים יעבדו לפי מחלקות

מאיר דוד:  מי שעושה רוטציה במחלקה פנימית, יחול עליו הקיצור

מאיר דוד:      נושא הסטז'רים – נכון, ההיתר לא חל עליו ואנחנו נצטרך להגדיר את זה במשרד הבריאות ביחד עם כל הגורמים כדי למצוא את - - - זה נמצא על השולחן

נעמה כהן: התיקון להיתר לא חל עליו אבל ההיתר של 26 שעות כן חל עליו אז תחליטו

נעמה כהן:  כשכן מעסיקים אותו 26 שעות אז הם כן סטז'רים וההיתר חל

מאיר דוד: אמרתי שהנושא של הסטז'רים יצטרך להיבחן ואנחנו נטפל בו, הוא נמצא על השולחן

אוריאל בוסו: תודה

אוריאל בוסו:  ד"ר ניצן עטיה, יו"ר פורום מתמחים

ניצן עטיה: תודה על זכות הדיבור

ניצן עטיה:  חשוב לי לפתוח ולהגיד שקצת לפני שההיתר נכנס לתוקף עשינו ביקורים בכל בתי החולים בהם הקיצור נכנס לתוקף, נפגשנו אם ההנהלות, נפגשנו עם מנהלי המחלקות ונפגשנו עם המתמחים

ניצן עטיה:  ברוב בתי החולים, באמת הקיצור התקבל בצורה טובה, יש בתי חולים שלא

ניצן עטיה:  כמובן שעמדת ההסתדרות הרפואית היא שאנחנו מברכים על הקיצור וגם מקומות שבהם לא קיבלו את הקיצור בעין יפה – זה הקיצור ואין מה לעשות ואנחנו גם עומדים מאחורי זה

ניצן עטיה:  כמה נקודות שכן חשוב לי להגיד: לגבי הסטז'רים – מאיר התייחס, זה עניין של איך ההיתר מנוסח

ניצן עטיה:  אנחנו מאוד נשמח כמובן שזה יחול גם עליהם

ניצן עטיה:      לגבי תקינה – חשוב לי להגיד שבשיחה שאנחנו ערכנו עם מתמחים בבתי חולים בהם הקיצור הוחל, ואני אתייחס ספציפית ל"סורוקה", שטרם אושרו התקנים שניתנו, המתמחים מאוד מרוצים להגיע מאוחר יותר ביום העבודה, מאוד לא מרוצים מאופן עבודת הבוקר

ניצן עטיה:  התקנים לא אושרו עדיין, הם עומדים בעומס שהוא גדול ומבקשים לתת לזה מענה מכיוון שהם אומרים שזה פוגע גם באיכות הרפואה שהם נותנים אבל יותר מזה, גם באיכות ההכשרה

ניצן עטיה:      צריך להבין מבחינת איכות ההכשרה – אנחנו, בתור ארגון המתמחים בהר"י, כל הזמן עמדנו מאחורי זה שהכשרה לא יכולה להיפגע

ניצן עטיה:  זה היה גם כמו שאמר ספי, אחת הסיבות שביקשנו להתחיל באחת ולא בארבע

ניצן עטיה:  אמרנו בזמנו והצענו שאם מתחילים באחת, המחלקה צריכה לעשות התאמות לאופן העבודה שלה, קרי – להעביר ישיבות לאחת, לעשות טיצ'ינג באחת, לעשות ג'ורנל קלאב באחת ולאפשר למתמחה להיות נוכח בדברים של ההכשרה

ניצן עטיה:  להבנתנו וגם לפי מה שאני שומעת מהאיגוד, זה לא קורה עדיין

ניצן עטיה:  המחלקות לא עשו את ההתאמה הזאת

ניצן עטיה:  היה זמן להיערך לזה, אנחנו מדברים על הקיצור הרבה זמן ובאמת חשוב לראות איך עושים את זה

ניצן עטיה:      אני כן אגיד שאנחנו גם עומדים מאחורי זה שאנחנו לא מעוניינים בהארכת התמחות, מילים שכבר נזרקו לאוויר, ואנחנו לא חושבים שצריך להאריך את ההתמחות

ניצן עטיה:  אנחנו חושבים שהאיגודים צריכים לעשות עבודה ולהתאים את ההכשרה למציאות החדשה

ניצן עטיה:      לגבי התקנים – זה מתחבר גם למה שנאמר: אכן, אתם אומרים שניתנו 1

ניצן עטיה: 4 תקנים על כל מתמחה שירד ושזה יותר ממה שצריך אבל אני אזכיר שהחישוב שלנו התכנס ל-1

ניצן עטיה: 7, 1

ניצן עטיה: 8 תקנים על כל טור, אז אנחנו עדיין לא מדברים באותם מספרים ויכול להיות גם שזו הסיבה שעבודת הבוקר קשה יותר

ניצן עטיה:      הסכם השכר שלנו ממש נמצא לקראת חתימה ואני מקווה שכולנו נוכל לפרסם אותו ולראות אותו, ואני מקווה אסף, שהוא ייחתם

ניצן עטיה:      לגבי רוטציונרים – כמו שנאמר, ההסכמה הייתה שבאמת מחלקה שבה נמצא רוטציונר, כל החוקים של אותה מחלקה חלים על הרוטציונר ולכן מתמחה במשפחה שמגיע, אין סיבה שהוא יעשה 26 תורנות אלא יעשה גם בין 19 ל-21 שעות

ניצן עטיה:      אנחנו כמובן מברכים על המהלך ותודה רבה

אוריאל בוסו: אתה רוצה משפט אחד? יש עוד מישהו שרוצה לומר משהו?     

שני סבוראי בנד: אני שני, אני מתמחה מ"קפלן" באורתופדיה

שני סבוראי בנד:  רציתי להגיד שתי נקודות קטנות: קצת דיברנו על נושא השכר אבל אני אעמיד דברים על דיוקם מבחינת מה שהוסכם: כרגע מה שהוסכם זה שתהיה איזו שהיא פגיעה בשכר אלא אם כן מתמחה יעבוד עוד ערב בחודש, באמת בתעריף גבוה יותר

שני סבוראי בנד:  ועדיין, גם אם הוא עושה את הדבר הזה, כלומר הוא מפסיד עוד ערב עם המשפחה שלו, עדיין ייפגע לו השכר בכמה מאות שקלים

שני סבוראי בנד:  הדבר הזה, יש פה נורמליזציה של תנאי העבודה של מתמחים, ומתמחים לא צריכים לשלם את זה

שני סבוראי בנד:  על לעבוד בצורה שפויה, מתמחה לא צריך לשלם בעוד אחר צוהריים

שני סבוראי בנד:  לא צריך למתוח את השמיכה

שני סבוראי בנד:  אם החלטנו שיש קיצור אז יש קיצור ומישהו צריך לספוג את הכסף הזה, וזה נראה לי סביר לחלוטין והגיוני שאחרי ששרי בריאות לאורך השנים האחרונות הבטיחו שלא תהיה פגיעה בשכר – לא תהיה פגיעה בשכר

שני סבוראי בנד:  לא אם, ולא להאריך ולא עוד ארבע שעות ולא בכלל

שני סבוראי בנד:      לגבי הסטז'רים – דשנו מספיק

שני סבוראי בנד:  הדבר האחרון שאני רוצה להגיד זה לגבי הרחבת המתווה למקצועות נוספים: דוקטור מנדלוביץ' דיבר קודם על הרחבה למקצועות שאינם כירורגיים

שני סבוראי בנד:  אני מתמחה בכירורגיה אורתופדית, עבורי הקיצור הזה לעולם לא יהיה רלוונטי, לא עד סוף ההתמחות שלי בוודאי אבל לא למי שמתחיל היום התמחות בכירורגיה אורתופדית

שני סבוראי בנד:  בעיני אין לזה סיבה וצריך להרחיב את המתווה הזה גם למקצועות הכירורגיים

שני סבוראי בנד:  תודה

אוריאל בוסו: תודה

אסף גלפרין: רק אם אפשר להתייחס לנושא של הירידה בשכר, ממש במשפט: זה פשוט לא נכון, חוטא למציאות

אסף גלפרין:  אלה פשוט לא העובדות

אסף גלפרין:  אני ממליץ לכולם, גם לחברי "מרשם" להמתין, אני מקווה שממש בקרוב ייחתם ההסכם ואתם תראו שאנחנו ממש מאפשרים - - - אז אני ממליץ לכולם - -     

נעמה כהן: מי שירצה - - - כלומר, אתם כן צריכים לשלם מחיר על הנורמליזציה של שעות העבודה שלהם, אתם כן מוסיפים להם תורנות רבע ומשלמים לרווחה

ניצן עטיה: - - -      

נעמה כהן: זה לא משנה, הקיצור של שעות העבודה הוא לא משמעותי מספיק

אוריאל בוסו: סליחה, בבקשה גל

גל מרזן צימן: תודה

גל מרזן צימן:  אנחנו כבר דיברנו, אנחנו מברכים על המתווה

גל מרזן צימן:  אני רוצה להתייחס ספציפית להערה של הר"י לגבי האיוש ב"סורוקה": האיוש של התקנים ב"סורוקה" מתקיים בקצב הנכון תוך שמירה על איכות הרפואה לטווח הקצר ולטווח הארוך ואנחנו גאים בו וגאים בכך שהמתווה נכנס במועד והרפואה ב"סורוקה" ממשיכה להיות מעולה

אוריאל בוסו: תודה רבה

אוריאל בוסו:  אני רוצה לסכם את הדיון, ברשותכם:      ועדת הבריאות מודה לכל המשתתפים הרבים שבאו מרחוק והשתתפו בדיון החשוב

אוריאל בוסו:      הוועדה מברכת את משרד הבריאות ומשרד האוצר ואת הארגונים המקצועיים על הוצאת המתווה לקיצור תורנות לדרך ולהתחלת יישומו במערכת הבריאות

אוריאל בוסו:  הוועדה רואה בכך צעד חשוב ומרכזי בקידום הרפואה הציבורית לפריפריה ובשמירה על זכויות תנאי עבודה נאותים של הרופאים המתמחים

אוריאל בוסו:      הוועדה שמעה את סקירת משרד הבריאות ומשרד האוצר על אבני הדרך למימוש המתווה וכן על האתגרים שעדיין קיימים

אוריאל בוסו:      הוועדה מבקשת ממשרד האוצר וממשרד הבריאות יחד עם הר"י, לקדם לאלתר וללא שיהוי הסכם שכר חדש עם הרופאים המתמחים, על מנת שהשכר והזכויות הסוציאליות לא יפגעו לאור כניסת המתווה לתוקף

אוריאל בוסו:      הוועדה מבקשת ממשרד הבריאות וממשרד האוצר לבחון את ההתאמות הנדרשות לבתי החולים הציבוריים בנצרת ואת הצרכים הייחודיים של בתי החולים באזור ואת הצרכים הייחודיים - - - למחלקות הפנימיות, כפי שנאמר כאן

אוריאל בוסו:      הוועדה תמשיך ללוות מקרוב ולפקח על יישום המתווה בדגש על השלכותיו, איכות ההכשרה בפריפריה, איכות ההכשרה של המתמחים ושכרם, ההשלכות על השירות הרפואי הניתן למטופלים וכן על הצפי להרחבת המתווה

אוריאל בוסו:  לשם כך, אני מבקש ממשרד הבריאות וממשרד האוצר וגם ממשרד העבודה, להמשך - - - שנמצא על השולחן

אוריאל בוסו:  סטטוס עדכני על כך ממשרד העבודה על נושא היתר עבודה של הסטז'רים שיעלה לדיון בתוך כ-45 יום לעדכון הסטטוס – שיהיה מונח על שולחן הוועדה

אוריאל בוסו:      תודה רבה

אוריאל בוסו:  ישיבה זו נעולה